
St. Dominicus College y Colegio San Antonio, campeonnan di 
competencia baile cultural WE Aruba 2023 


Diasabra 
anochi 
den 
Aruba 
Entertainment 
Center a tuma luga e 
competencia di baile cul- 
tural di Weganan Escolar 
2023. Un anochi yen di 
baile, cultura y talento di 
e muchanan di diferente 
scol cu a prepara y a haci 
un bunita presentacion 
rindiendo homenahe na 
cultura di Aruba. 


Durante e competencia dife- 
rente scol den diferente cat- 
egoria a participa pa yega na 
prome luga. E prome catego- 
ria tabata esun di scolnan spe- 
cial, preparatorio y basico cu 
a enfoca ariba e presentacion 
dedica solamente na bailenan 
folklorico di Aruba. 


Scol Paso Pa Futuro, unico 
scol special, a presenta un 
bunita baile di tumba di Aru- 
ba. Como unico scol special 
cu a participa, Paso pa Futuro 
a ricibi di biaha nan premio y 
medaya como ganadornan di 
e categoria aki. 


Den e categoria di kleuter- 
school, Imelda Kleuterschool 
tabata e unico scol cu a par- 
ticipa den e categoria di baile 
cultural. E studiantenan di 
Imelda Kleuterschool a pre- 
senta un mix di diferente 
cancion cultural y a trece un 
ambiente cu a pone publico 
lanta y baila hunto cu nan. 
Como unico scol preparato- 
rio den e categoria aki , e stu- 
diantenan a ricibi nan premio 
y medaya di biaha y a celebra 
nan bunita logro. 


Scol 
Preparatorio 
Wash- 
ington tambe tabata unico 
scol preparatorio cu a pre- 
senta den e categoria di baile 
‘cheerleader’. Un categoria 
nobo y diferente na unda e 
chikitinnan a gosa durante 
nan presentacion ariba esce- 
nario. 


Den e categoria di scol basico, 
un total di tres scol a com- 
peti pa e premio maximo, St. 
Dominicus College, Mon 
Plaisir School y Scol Xander 
Boagearts. Tur tres scol a haci 
un tremendo presentacion y 
competencia tabata fuerte. 
Na final e muchanan di St. 
Dominicus College a bay cu 
e premio maximo. 


E siguiente categorianan ta- 
bata e competencia di baile 
di scol avansa na unda e ho- 
bennan a haya e oportuni- 
dad di participa cu bailenan 
moderno pero cu un toke 


di folklore. Un total di cua- 
ter scol a competi pa e pre- 
mio maximo, Maria College 
Mavo, Colegio San Antonio, 
Abraham de Veer School y 
Colegio Arubano. 


Competencia den e catego- 
ria di scol avansa tabata uno 
fuerte ya cu tur cuater scol a 
haci un tremendo presenta- 
cion y a trece diferente men- 
sahe importante pa dilanti. 


Colegio San Antonio a bay cu 
e premio despues di a trece di 
un manera impresionante e 
mensahe di salud mental pa 
dilanti. Un topico di suma 
importancia, sobre todo en- 
tre hobennan, y cu a yuda 
nan yega ne titulo di campe- 
on den baile cultural. 


Un categoria apart tabata e 
categoria di grupo multies- 
colar, den tanto categoria scol 


basico y scol avansa. Den e 
categoria aki, scol di baile 
Club di Movimiento, cat- 
egoria di scol basico, y grupo 
di baile Kids & Youth in Ac- 
tion, categoria di scol avansa, 


a representa e diferente scol- 
nan cu nan integrantenan ta 
atende y asina a uni forsa pa 
presenta nan baile den hom- 
enahe na cultura di Aruba. 
Na final di anochi, a paga 


oficialmente e flambeu olim- 
pico y asina a culmina tur 
actividad di Weganan Escolar 
2023. Un pabien na tur gana- 
dor y participante. 

Camara di Comercio: 
No por interpreta rapport “Level Playing Field” como respalda pa tur 
stakeholder 


Camara di Comercio ta 
reacciona na comentari- 
onan di Prome Minister, 
Evelyn Wever-Croes to- 
cante e rapport “Level 
Playing Field”, indicando 
cu no tur conclusion y re- 
comendacion den e rap- 
port ta conta cu aprobac- 
ion di tur stakeholder cu a 
comisiona e rapport aki. 


Diaranson 7 di juni, Prome 
Minister 
Evelyn 
Wever- 
Croes a ricibi un carta di 
gremionan cu e topico ‘Acla- 
riacion’. 
Prome 
Minister 
diahuebs 8 di juni a contesta 
e carta aki y a manda pa gre- 
mionan indicando na nan cu 
e carta ricibi for di gremi- 
onan a causa mas confusion 
cu aclaracion pa cua motibo 
tambe Prome Minister pa 
medio di e carta manda na 
gremionan, ta trece aclara- 
cion riba e rapport “Level 
Playing Field”. Esaki a keda 
publica tambe a traves di un 
comunicado di prensa. 


“Dia 9 di november 2022 sec- 
retariado di Camara di Com- 
ercio a manda e rapport “Lev- 
el Playing Field” pa Minister 
di Finanzas, Minister di Eco- 
nomia y Minister President, 
y a menciona cu esakinan ta 
e recomendacionnan pa re- 
forma fiscal y economico. E 
rapport tin riba e prome pa- 
gina te na final skirbi cu ta 
trata proposicionnan di gre- 
mionan comercial y sindical,” 
prome minister a expresa den 
su carta. 
“E tempo ey a wordo duna 
bastante publicidad na e rap- 
port ey y ningun gremio a 
distancia su mes di e rapport. 
Pues ta cu hopi asombro mi 
a tuma nota awor - 7 luna 
despues - di e reaccion di gre- 
mionan cu gremionan no ta 
sostene e recomendacionnan 
den e rapport, pa diferente 
motibo cu a wordo comunica 
internamente entre gremi- 
onan, cu te awe ta desconoci 
pa Gobierno, y cu pa e mo- 
tibo ey e declaracion di mi 
den conferencia di prensa di 
7 juni 2023, no lo ta corecto. 


“Gobierno di Aruba ta con- 
sidera esaki algo hopi serio. 
Lamentablemente mi ta con- 
stata cu e seriedad ey no tin 
di parti di e gremionan cu a 
firma e carta di 7 di juni 2023, 
pa entre otro, e siguiente mo- 
tibonan: 
- Gremionan ta declara cu 
Camara di Comercio lo a 
maluza e gremionan y ma- 


nipula cu informacion. Go- 
bierno ta considera Camara 
di Comercio como un insti- 
tuto serio, y lo a mustra mas 
responsabel di gremionan si 
a acerca Camara di Comer- 
cio directamente, prome cu 
manda carta pa Gobierno, y 
exigi di nan un aclariacion of 
rectificacion. Esey lo a aclaria 
e situacion actual mas. 
- Lo a mustra mas seriedad di 
gremionan si mesora, na no- 
vember 2022, a reacciona, y 
no warda 7 luna pa reacciona. 
- Ademas, e lo a refleha mas 
responsable 
si 
gremionan 
awor, maske ta despues di 7 
luna, lo a indica cu mas exac- 
titud cual partinan di e rap- 
port no ta di acuerdo cune. 
Pasobra den prensa y den re- 
unionnan cu Gobierno varios 
gremio na varios ocasion a 
expresa sosten na varios di e 
proposicionnan. 
Pa e credibilidad di gremion- 
an, mi ta recomenda pa haci 
esaki mas pronto cu ta posi- 
bel. 
Mientras tanto Gobierno lo 
sigui trata e rapport “Level 
Playing Field” di 25 di okto- 
ber 2022, como un rapport di 
recomendacionnan di gremi- 
onan comercial y sindical, y 
lo sigui evalua e recomenda- 
cionnan cu por wordo sigui.” 


Awo Camara di Comercio 
a reacciona na e solicitud di 
Prome Minister, reaccionan- 
do riba e puntonan specifico 
cu Wever-Croes a trece di- 
lanti. 


“Como respuesta na e solici- 
tud dia 8 di juni 2023 respec- 
to e rapport “Level Playing 
Field, 25 di october 2022,” 
nos ta complaci den infor- 


ma lo siguiente. Gobierno a 
anuncia aña pasa e introduc- 
cion di un sistema di BTW 
cuminsando for di dia 1 di 
januari 2023. E adaptacion di 
e legislacion fiscal necesario 
pa haci posible e implemen- 
tacion di un sistema di BTW 
ta compleho y generalmente 
ta tuma mas cu un aña,” Ca- 
mara di Comercio a remarca. 


Ademas, nan a splica con e 
introduccion di un sistema 
di BTW tin consecuencia sig- 
nificativo pa sector comercial, 
dunado di trabao y empleado. 
Por lo tanto, ta di vital impor- 
tancia pa comparti informa- 
cion tocante e legislacion y e 
modificacionnan proponi na 
tempo cu sector comercial. 
Sinembargo, na augustus di 
2022, sector comercial taba- 
tin informacion hopi limita 
riba esaki disponible. 


“Pa e motibo aki, 17 stake- 
holder a dicidi conhunta- 
mente pa establece un comite 
componi pa tres experto, cual 
su tarea tabata pa analisa e 
medidanan proponi pa gobi- 
erno den materia di reforma 
fiscal, determina e repercusi- 
onnan financiero, economico 
y social di dicho reforma, 
y ofrece sugerencia y reco- 
mendacion realisa pa cu un 
reforma fiscal cu lo ta benefi- 
cioso pa e bienestar di Aruba 
a largo plaso. 


“Ademas, e stakeholdernan 
a afirma cu e reforma fiscal 
mester implica un simpli- 
ficacion di e regimen fiscal, 
aumenta e cumplimento, y 
cu gobierno mester reduci su 
gasto. Durante e investiga- 
cion, gobierno a comunica 


cu lo stop e introduccion di 
un sistema di BTW. Debi na 
esaki, e alcance di e rapport 
a keda modifica levemente 
y a scucha tur stakeholder y 
diferente entidad pa inclui 
nan sugerencianan den e rap- 
port. Sinembargo, esaki no ta 
nifica cu e stakeholdernan ta 
respalda e rapport den su to- 
talidad. 


“E rapport a keda presenta 
dia 9 di november ultimo na 
prome minister pa su infor- 
macion, y den e e-mail a in- 
dica cu tabata trata di un rap- 
port cu propuesta y recomen- 


dacion pa reformanan fiscal y 
economico. Den e anexo di e 
rapport ta inclui el mandato 
di e 17 stakeholder, firma dia 
15 di augustus di 2022, den 
cual nan ta acepta pa conduci 
e investigacion. Por lo tanto, 
e mandato firma no por keda 
interpreta como un aprobac- 
ion integral di e rapport riba 
su mes. Tin cierto recomen- 
dacion den e rapport cu no 
ta respalda of aproba pa tur e 
stakeholdernan.” Camara di 
Comercio ta lamenta cu taba- 
tin confusion tocante esaki, y 
ta ofrece disculpa pa esaki. 


Cu e meta pa informa com- 
pletamente, Camara di Com- 
ercio ta señala cu e proyecto 
di ley presenta na Parlamento 
tocante BBO na frontera no 
ta coincidi totalmente cu e 
recomendacionnan 
realisa 
den e rapport. Ademas, e rap- 
port aki no a keda publica na 
ningun momento, ya cu el 
a keda manda solamente na 
Minister Presidente, minister 
di Finanzas y Cultura, y Min- 
ister di Asunto Economico, 
Comunicacion y Desaroyo 
Sostenible, segun Camara di 
Comercio a indica den nan 
carta. 
Tocante e recomendacionnan 
y e rapport mes, Bon Dia 
Aruba lo trece informacion 
riba esaki den nos siguiente 
edicion. 

Arco Iris Kleuterschool scol di aña categoria scol preparatorio di WE 
Aruba 2023 


Diabierna anochi den Joe 
Laveist Ballpark a tuma 
luga e clausura oficial di 
Weganan Escolar (WE) 
Aruba 2023. Pa termina e 
dos siman di competen- 
cia deportivo den dife- 
rente disciplina y catego- 
ria, e ekiponan di futbol 
di mucha muhe y mucha 
homber di scolnan prepa- 
ratorio a bataya riba veld 
pa e premio maximo. 


Arco Iris Kleuterschool a sali 
victorioso durante Weganan 
Escolar 2023. E scol a compe- 
ti den e disciplina di futbol cu 
nan ekipo di mucha homber 
y mucha muhe. 


Den e categoria di mucha 
homber, e studiantenan a ba- 
taya contra Agnes Kkleuer- 
school pa di tres of di cuater 
luga y a duna nan maximo 
esfuerso. Na final di e wega, 
Arco Iris Kleuterschool su 
ekipo di mucha homber a 
keda na di cuater luga. 


E ekipo di mucha muhe di 
Arco Iris Kleuterschool a haci 
un tremendo papel. Diabi- 
erna anochi nan a bataya riba 
veld contra Cacique Atarima 
Kleuterschool. Un wega yen 
di suspenso na unda na final 


Arco Iris Kleuterschool a tit- 
ula campeon. 


Adicionalmente 
Arco 
Iris 
Kleuterschool a ricibi tambe 
tres premio importante. 


E premio di MVP (Most 
Valuable Player) den e discip- 
lina futbol kleuterschool mu- 


cha muhe a bay pa e hungado 
estrella di e ekipo di mucha 
muhe, Rosevienly Simon, 
ken a destaca tru e weganan 
anotando golnan importante 
cu a yuda hiba su ekipo te na 
prome luga. 


E premio di docente deporti- 
vo femenino di aña den e cat- 


egoria di kleuterschool a bay 
pa juffrouw Gabriela Lopez, 
ken a traha incasablemente, 
hunto cu juffrouw Meloush- 
ka Dirksz, pa yuda y guia nan 
studiantenan na victoria. 


E tan espera premio di scol 
deportivo di aña den e cate- 
goria scol preparatorio tambe 


a bay pa Arco Iris Kleuter- 
school. 


Asina e competencianan de- 
portivo a yega su final. Un 
pabien na tur scol ganador y 
tur cu a participa den e Wega- 
nan Escolar 2023. 


Coordinatie Centrum Mensenhandel Mensensmokkel Aruba a entrega 
gobierno nan prome relato anual pa 2022 


Prome Minister Evelyn 
Wever-Croes 
a 
ricibi 
bishita di Sra. Jeanette 
Baars 
di 
Coordinatie 
Centrum Mensenhandel 
Mensensmokkel 
Aruba 
(CMMA), pa asina ricibi 
di nan, e prome relato 
anual pa aña 2022. E relato 
aki ta indica tur e tareanan 
cu a wordo haci na 2022 pa 
CMMA pa combati trafi- 
cacion di hende. Prome 
Minister a indica cu lam- 
entablemente na Aruba 
tambe ta existi riesgonan 
pa loke ta trata traficacion 
di hende, y p’esey lo traha 
di cerca cu CMMA na 
purba combati esaki. 


Prome Minister a enfatisa 
tambe cu ta sumamente im- 
portante pa keda mantene co- 
munidad informa riba e tema 
aki. Pa cu esaki CMMA a 
organisa un campaña di con- 
scientisacion cu yama “Habri 
Wowo” pa asina pone enfasis 
riba con importante e ta pa 
comunidad keda alerta riba 
situacionnan asina. Si na un 


momento of otro por nota cu 
tin un situacion na unda un 
persona a bin traha na Aruba 
pero e persona no tin e lib- 
ertad pa tuma decisionnan 
riba su mes, of no tin su pa- 
spoort den su posicion, of no 
por sali libremente, esaki por 
ta un caso di mensenhandel 
y mensensmokkel. Den un 
caso asina ta importante pa 
notifica CMMA di e situa- 
cion pa asina nan por tuma 
accion. 


Sra. Jeanette Baars tambe a 
indica cu e reunion cu Prome 


Minister tabata uno positivo, 
y ta gradici Prome Minister pa 
semper a brinda su sosten na 
CMMA, den nan trabou pa 
combati traficacion di hende. 
Sra. Baars tambe a indica cu 
mirando cu esaki ta e prome 
relato anual, a purba na haci’e 
mas 
atractivo 
incluyendo 
varios potret. El a informa cu 
e relato lo ta pronto disponi- 
bel den Ingles y Hulandes, 
pa tur esnan interesa, por bay 
riba e website www.cmma- 
ruba.com. Tambe el a indica 
cu lo continua cu e campaña 
di “Habri Wowo” den Oc- 


tober, cu ta luna nacional 
contra traficacion di hende. 
Esaki, mirando cu e trafico 
riba e website di CMMA ta 
subiendo, mustrando asina 
cu e interes pa cu e topico aki 
den comunidad ta halto. Sra. 


Baars ta pidi comunidad, pa 
keda alerta pa situacionnan 
asina y si por nota cu algo 
no ta bon, por libremente 
contact CMMA via e-mail, 
whatsapp of telefon pa asina 
nan por actua debidamente. 

Dia Mundial di Oceano 2023 
Ta tempo pa pone atencion na e oceano 


Dia Mundial di Oceano ta 
un dia observa mundial- 
mente tur aña riba dia 8 di 
juni. E dia aki ta dedica pa 
eleva conscientisacion di 
e importancia di e oceano 
y pa promove un maneho 
sostenibel di e recursonan 
cu e ta duna asina hopi na 
henter mundo. Mientras 
cu Aruba un isla chiki- 
to den Caribe, rondona 
completamente pa lama 
ta haci cu e dia aki ta uno 
ainda mas importante pa 
nos isla. 


Pa celebra e dia aki y pone 
luz riba dje, Nacionnan Uni 
a bini cu e tema ‘Planeta 
Oceano, e marea ta cambian- 
do’. Na ingles, Planet Ocean: 
the tides are changing. Cu 
esaki ta busca pa splica cu e 
nivel di lama pues e marea 
halto of abou, a bin ta cambi- 
ando. United Nations (UN) 
tin planea un evento virtual 
na unda lo pasa e programa 
cu ta tuma lugar na head- 
quarters di UN riba e dia aki. 
Directie Natuur en Milieu 
(DNM) ta invita un y tur pa 
sigui e livestream event aki 
cu ta importante pa participa. 
Asina por haya sa kico tur ta 
e esfuersonan necesario pa cu 
e oceano y cualnan ta su reto 
y potencialnan. 


Nacionnan Uni ta uni forsa 
cu esnan cu ta tuma decision, 
manera: cientificonan, sector 
priva, y representantenan di 
sociedad civil pa asina yega 
na e decisionnan necesario 
pa pone e oceano na prome 
lugar. Hopi biaha ta un area 
cu no ta explora of papia 
di dje paso tawata uza lama 
solamente pa extrae recurso- 
nan for di dje, manera pisca- 
mento na escala grandi, no ta 
respet’e y ta causa daño na dje 
pa medio di oil spil, polucion 
y contaminacion di plastic. 


E oceano ta cubri mayoria di 
e planeta tera. Ta solamente 
un parti chikito ta explora y 
e ta keda un mundo misteri- 
oso. Aunke cu humanidad ta 
depende di dje y su influencia 
ta enorme den bida diario, e 
oceano ta haya solamente un 
parti chikito di nos atencion y 
recursonan. 


Aki ta un lista dicon a yega 
tempo pa pone e oceano na 
prome luga: 
E ta di importancia eco- 
nomico (Economic Impor- 
tance): Aruba su economia 
ta depende principalmente di 
turismo y e oceano tin un rol 
vital pa atrae turista. Aruba su 


beachnan y lama ta bunita, 
e awa ta transparente, e bida 
marino y su accesibilidad ta 
atraccion pa turista. DNM 
ta promove e World Oceans 
Day y e livestreaming event 
di UN, asina Aruba por wak 
con ta pone enfasis riba e 
importancia di compromete 
pa preserva y proteha e bida 
marino cu ta contribui na un 
turismo sostenibel cu ta sos- 
tene e economia. 


E biodiversidad marino. E 
lama cu ta rondona nos isla 
ta cas pa un cantidad di bes- 
tianan marino. Y tambe ta 
brinda ecosistemanan diverso 
manera e rifnan di coral, yer- 
banan di lama y matanan di 
mangel. E ecosistemanan aki 
ta forma habitat pa diferente 
sorto di pisca y otro organ- 
ismo pero tambe riba tera ta 
forma habitat pa parhanan. 
Cu observacion di e dia aki 
dedica na e oceano ta enfatisa 
e necesidad di conservacion 
manera e Marine Protected 
Areasnan di Aruba cu Funda- 
cion Parke Nacional (FPNA) 
ta haciendo. 


Resiliencia di cambio di cli- 
ma. Cambio di clima y e im- 
pacto asocia cu esaki ta por 
ehempel cambio den nivel di 
lama y cambio den tempera- 
tura den oceano cu ta im- 
pacta e bida marino y Aruba 
no ta un excepcion. Manera 
por ehempel coralnan cu por 
haya malesa y muri. Pa pone 
enfoke riba e tema aki, ta bon 
pa promove con ta mitiga e 
problemanan asocia cu cam- 
bio di clima pa asina ta mi- 
hor prepara y ta resiliente na 
esaki. Protehando e oceano y 
e ecosistemanan ta contribui 
na resiliencia di nos costanan 
y e comunidad henter. 


4. 
Piscamento 
sostenibel. 
Aruba tin un mercado di pis- 
camento cu ta un industria 
importante y ta un manera 
di sostene calidad di bida pa 
hopi. Practicanan di pisca- 
mento cu ta sostenibel ta cru- 
cial den termino largo. Dia 
mundial di oceano ta sirbi 
pa promove practicanan di 
piscamento cu ta responsa- 
bel y ta importante pa man- 


tene populacion di pisca den 
condicionnan sano. Esakinan 
ta por ehempel uza redanan 
cu ta cuadra cu ley, no pisca 
piscanan chikito cu falta pa 
crece ainda, tampoco no su- 
sha nos lama. Polucion di 
plastic den e oceano: Manera 
cu a trece dilanti en conexion 
cu Dia Mundial di Medio 
Ambiente, polucion di plas- 
tic ta un tema cu ta urgente 
mundialmente y Aruba su 
lama tambe ta enfrenta prob- 
lema di microplastics na nos 
costanan. 


E tema di Dia Mundial di 
Oceano hunto cu esun di 
Medio Ambiente pa com- 
bati polucion di plastic ta pa 
encurasha gobiernonan, in- 
dividuonan y negoshinan pa 
tuma accion pa reduci des- 
perdicio di plastic, door di 
promove reciclahe y preveni 
single-use plastic y bini cu 
alternativanan sostenibel pa 
plastic. E yamada ta keda na 
comunidad henter pa par- 
ticipa na e livestream event 
cu ta awe riba Dia Mundial 
di Oceano. Por tambe host 
un screening event unda por 
trece un grupo hunto pa wak 
esaki y despues elabora riba 
algun topico di discusion na 
nivel local of internacional. 


E livestream event ta activo 
diahuebs juni 8, 2023 di 10’or 
di mainta te 1:30’or di atardi 
via e website: www.UN- 
worldoceansday.org of via 
UN Web tv. E oportunidad 
aki ta duna cada un persona 
e informacion importante di 
nos oceano. Esaki ta pa duna 
oportunidad pa ta envolvi 
den combersacionnan y ac- 
cionnan cu ta contribui na e 
esatado saludabel di e oceano 
y Aruba su lama pa futuro. 
Por bishita e Facebook pagina 
di dnmaruba pa tur e infor- 
macionnan cu ta pertenece 
na e topico importante aki na 
unda ta duna e oceano y lama 
su atencion debido. Feliz Dia 
Mundial di Oceano 2023. 

Minister Geoffrey Wever: 
Prome kwartaal di 2023 
a conoce subida den 
importacion 


Aruba como economia chikito ta importa mayoria pro- 
ductonan cu cada un di nos ta cumpra den supermer- 
cado of tienda. E productonan ta yega Aruba via bar- 
conan o avionan di diferente paisnan y ta destina pa 
produccion y consumo local of exportacio via Freez- 
one. 


Minister di Asuntonan Economico, Comunicacion y Desa- 
royo Sostenibel, mr. Geoffrey Wever, ta informa cu Oficina 
Central di Estadistica a publica infomacion di cifranan di im- 
portacion y exportacion pa e prome kwartaal ("Q1") di 2023. 


Den e prome kwartaal di 2023, e balor di productonan im- 
porta tabata Afl. 659 miyon. Di e suma aki, Afl. 623 miyon ta 
destina pa produccion y consumo local y Afl. 36 miyon pa ex- 
portacion via Freezone. E peso total a yega un total 163 miyon 
kilo di cual 161 miyon kilo ta pa produccion y consumo local 
y 2.5 miyon kilo pa exportacion. 


E data ta mustra un subida compara cu Q1 di 2022 den e balor 
y peso. E balor di importacion total a subi cu 94 miyon Florin, 
y e peso total a subi cu 3.5 miyon kilo. Den e Q1 di 2022 e 
balor di importacion y peso tabata respectivamente 565 miyon 
florin y 160 miyon kilo. E Q1 di 2023 tambe ta mustra un 
subida compara cu e Q1 di 2019, den balor y peso. Esaki ta un 
indicacion di e recuperacion economico di Aruba. Den e Q1 
di 2019 e balor di importacion y peso tawata respectivamente 
534 miyon florin y 155 miyon kilo. 


Analisis ta mustra cu e balor di importacion a subi cu 25% 
compara Q1 di 2019, mientras den peso a subi cu solamente 
3%. Esaki ta un indicacion fuerte cu aunke nos ta importa un 
tiki mas den peso, e balor di importacion a subi relativamente 
mas halto door di e impacto di prijsnan halto/subiendo inter- 
nacionalmente. 


E productonanan alimenticio tabata e segmento mas grandi 
cu un balor di 60 miyon den e total. Den esaki e top 5 di pro- 
ductonan tabata tipo di pan sin sucu etc., saus y preparacion 
pa saus, bebidanan sin alcohol, cerbes y biña di grape fresco. 


Ministerio di Asuntonan Economico, Comunicacion y De- 
saroyo Sostenibel ta monitor continuamente desaroyo di 
importacion y exportacion di productonan y su impacto riba 
economia di Aruba. Pa mas informacion over di cifranan di 
importacion y exportacion di nos pais por bishita e website 
www.cbs.aw 


Minister Endy Croes: 
A elabora riba tur e articulonan di landsbesluit 
cu ta rigi Arubablening y a yega na un concepto 
nobo cu awo ta canando su caminda 


Recientemente, Minister 
di Enseñansa Endy Croes 
hunto cu Señora Anne- 
Marie Proveyer di De- 
partamento di Enseñansa 
Aruba (DEA) y Minister 
Plenipotenciario di Aruba 
na Washington Sra. Joc- 
elyne Croes. Durante e re- 
union aki, a trata e deseo 
y vision di Minister Endy 
Croes pa trece cambio 
den e landsbesluit cu ta 
rigi Arubalening. 


Manera ta conoci, tin dife- 
rente studiante cu ta haci 
peticion pa Arubalening y 
pa motibo di e landsbesluit, 
no por ricibi un prestamo. 
Den e vision di Gobierno di 
Aruba, nos tin e programa di 
Enseñansa den Transicion, 
Doorlichting Rapport, PEN 
2023 y Sustainable Devel- 
opment Goal 4. Sustainable 
Development Goals ta den 
Agenda 2030 di United Na- 
tion y punto number cuater 


ta trata di Lifelong learn- 
ing. Pa e motibo aki, mester 
amplia e plataforma, brinda 
oportunidad pa duna sosten 
na tur nos yiunan di tera pa 
eherce scol avansa. 


Durante e reunion Minister 
Endy Croes hunto cu Sra. 
Proveyer y Sra. Croes a pasa 
den tur e articulonan y a yega 


na un concepto nobo cu awo 
ta canando su caminda. Min- 
ister Endy Croes ta expresa 
cu ohala pronto esaki wordo 
aproba, pa asina facilita nos 
studiantenan pa bin na re- 
marke di Arubalening y ora 
cu nan termina nan estudio 
nan por bin bek cas y contri- 
bui den e desaroyo di Aruba. 


Minister Rocco Tjon: 
Propio presidente di sindicato di polis di Aruba a 
firma y a bay di acuerdo pa cu e bulletproof vest 


Minister di Husticia y 
Asuntonan 
Social 
sr. 
Rocco Tjon, a reacciona 
breve riba ponencian- 
an di Sindicato di Polis 
di Aruba (SPA), kende 
a bisa cu e bulletproof 
vestnan lo ta di un cali- 
dad inferior. 


Pa trece claridad na e po- 
nencia aki, e berdad ta cu 
Ministerio di Husticia y 
Asuntonan Social a aproba 
e compra di e vestnan aki, 
sinembargo, e escogencia 
a wordo haci door di Alto 
Mando di Polis y e escogen- 
cia di Alto Mando di Polis a 
wordo aproba pa Sindicato 
di Polis. Riba e carta ad- 
hunto, por wak cu dia 6 di 
Mei, Sr. Rodney Solognier, 
kende ta presidente di SPA 
a firma e carta aki, riba cual 
e ta aproba e escogencia di 
Cuerpo Policial. 
Como Ministerio encarga 
cu e cartera di Husticia, e 
ta nos deber pa tuma nota 
tocante 
e 
escogencianan 
cu ta wordo haci, y si esaki 
en berdad ta esun corecto. 
Den e caso specificamente 
di e bulletproof vestnan cu 


a wordo cumpra, e ta suma- 
mente importante pa per- 
cura cu esakinan ta cumpli 
cu cierto calidadnan. Riba 
e carta adhunto, por wak 
cu e compania cu a provee 
e vestnan aki, ta para tras di 
e calidad, y tambe por wak 
cu e vestnan ta cumpli cu 
tur e rekisitonan y norman- 
an internacional, pa loke ta 
provee e proteccion na nos 
Agentenan Policial. 
Adicionalmente, por wak 
un otro carta di un instituto 
independiente di Merca, e 
National Institute of Jus- 
tice, den cual nan tambe ta 
mustra cu e vestnan a wor- 
do getest, pues e vestnan 
aki a haya e “keurmerk” di 
e instituto aki, kende ta para 
tras di e garantia. Banda di 
esaki, e ta importante pa 
splica cu e instituto aki no 
ta in un instituto cualkiera, 
e instituto aki ta afilia na e 
US Department of Justice, 
pues e proceso aki ta uno cu 
a wordo encamina transpar- 
entemente y ta importante 
pa indica cu e vestnan aki ta 
cumpli cu tur e rekisitonan 
pa protehe nos Agentenan 
Policial. 

England: 
Servicio di Salud no lo duna blokiador di pubertad na muchanan den 
clinica di genero 


(AP) - E servicio di salud 
na England a dicidi cu nan 
no lo ofrece medicamen- 
to pa blokia pubertad na 
clinicanan pa identidad 
di genero, bisando cu mas 
evidencia ta necesario to- 
cante e beneficionan y da- 
ñonan cu esaki por causa. 


National Health Service a 
bisa diabierna cu “fuera di e 
area di investigacion, hormo- 
nanan pa blokia pubertad no 
por ser duna na muchanan ni 
adolescente bao rutina.” Per- 
sonanan bao 18 aña te ainda 
por ricibi e hormonanan aki 


bao circunstancia excepcio- 
nal, NHS a splica, y un estu- 
dio tocante su impacto riba 
muchanan lo cuminsa prox- 
imo aña. 


4 clinica regional nobo lo 
habri durante e aña aki. Nan 
lo reemplasa London su 
Gender Identity Develop- 
ment Service cual anterior- 
mente tabata e unico facilidad 
di su tipo na England. Esaki 
tin plan di cera despues cu un 
reviso a bisa cu nan ta abruma 
pa causa di demanda den au- 
mento y cu no tin suficiente 
evidencia tocante e resultado 


di su tratamento. 


Blokiador di hormona por 
pausa e desaroyo di puber- 
tad y hopi biaha ta receta e 
muchanan cu problemanan 
di identidad di genero. Cen- 
tronan di cuido pa menornan 
transgenero tin tempo dis- 
ponibel na Merca y ta pro- 
movi pa mayoria asociacion 
medico grandi. E problema 
cu e cuido aki ta cu e no ta 
asina promovi pa muchanan 
na Britania, unda varios esta- 
do lidera pa Republicanonan 
a prohibi e blokiadornan di 
pubertad y otro tratamento 
pa menornan transgenero. 


Sinembargo si e ta e suheto 
di ambos batayanan politico 
y legal. 


NHS a bisa cu e reglanan 
nobo ta “un politica interino” 
cu lo por pasa door di mas re- 
viso, incluyendo e resultado 
di un estudio di investigacion 
tocante ki impacto di hormo- 
nanan pa blokia pubertad tin 
riba muchanan y hobennan 
transgenero. 


Resultadonan publica aña 
pasa for di un reviso pa ser- 
vicio di muchanan lidera pa 
pediatra, Dr. Hilary Cass, a 
bisa cu tin hopi “buraco den 


e base di evidencia” tocante 
e blokiadornan. NHS a bisa 
tambe cu dokternan na clini- 
canan nobo te ainda lo mester 
tin e habilidad di receta e me- 
dicamento fuera di un area di 
investigacion “a base di caso 
pa caso y den casonan excep- 
cional” y suheto na aproba- 
cion di un ekipo nacional di 
expertonan medico. 


E servicio di salud su deci- 
sion tampoco ta preveni e 
muchanan y nan famia di ob- 
tene e blokiadornan aki otro 
caminda, pero si lo “conseha 
fuertemente contra esaki.” 


Utrecht no lo permiti tienda nobo di tabaco habri 


(NLTimes) - E munici- 
palidad di Utrecht no 
lo permiti tiendanan di 


tabaco nobo habri den e 
ciudad pa por lo menos 
un aña. E ciudad ta preo- 


cupa cu den e prohibicion 
binidero den supermarket 
tocante benta di sigaria, 
cual ta drenta den efecto 
dia 1 di juli 2024, lo causa 
un aumento den cantidad 
di tienda specialisa den 
tabaco segun alcalde Eel- 
co Erenberg. 


Segun Erenberg, e prohibi- 
cion riba e benta di tabaco 
den supermarket ta prohibi 
e construccion di areanan of 
mini tienda specialisa den 
tabaco dentro di e supermar- 
ket. Sinembargo e supermar- 
ket por evadi e prohibicion pa 
medio di agrega un porta na e 
area, separa esaki for di e res- 
to di e supermarket y registra 
esaki como un tienda nobo. 
Pa motibo aki no lo permiti 
tiendanan nobo habri prome 
cu e prohibicion keda imple- 
menta. 


“Cu e prohibicion nacio- 
nal riba supermarket, nos 
ta premira cu e mercado lo 
cambia; Negociantenan lo 
busca solucion pa por sigui 
bende tabaco despues di juli 
2024,” Erenberg a splica. E 
municipalidad no tin varios 


opcion pa interveni. Esaki ta 
nifica cu e conseho a tuma 
un decision den preparacion 
pa mantene e situacion ac- 
tual pa henter e ciudad for 
di un punto di bista di plan. 
Den termino concreto, esaki 
ta nifica cu ningun tienda di 
tabaco nobo por habri den e 
periodi di decision preparato- 
rio cual ta un aña. 


“Na Utrecht, nos a tuma 
awo un paso den direccion 
di un generacion liber di hu- 
mamento pa aña 2035. Mi 
ta contento cu esaki. Sinem- 
bargo e hecho ta cu e munici- 
palidadnan Hulandes, den- 


tro di e cuadro di e acta riba 
tabaco y productonan similar, 
actualmente no tin un opcion 
legal pa limita e cantidad di 
negoshinan cu ta bende pro- 
ducto di tabaco. For di un 
punto di bista publico y mi- 
rando nos ambicion, esaki 
ta preocupante,” Erenberg a 
bisa. 


El a urgi Secretario di Estado 
van Ooijen encarga cu salud 
publico pa adopta un mo- 
cion aproba pa parlamento pa 
duna municipalidadnan mas 
poder pa regula tiendanan do 
tabaco nobo. 


(CuraçaoChronicle) - E 
audiencia binidero den e 
apelacion di caso Inex 2.0 
lo tuma luga den septem- 
ber, despues di decision cu 
a haci durante e audiencia 
recien. E siguiente fase lo 
consisti di un audiencia 
preparatorio. 


Notablemente, e sospechoso 
principal, Mariens Mariano, 
tabata ausente for di ayera su 
procedencia y su abogado, 
Athena Sulvaran, no a haci 
peticion pa mas investigacion. 
E oficina di fiscal publico a 
haci un apelacion na e vere- 
dicto di corte di prome in- 


stancia, unda a retira e acusa- 
cion na tur 5 sospechoso. 
E caso Inex 2.0 ta trata e robo 
di 600 kilogram di droga for 
di stacion di polis dia 13 pa 14 
di otcober aña 2018 na Gari- 
pituweg. Segun fiscal publi- 
co, e robo a ser orkestra bao 
liderazgo di ex polis Mariens 
Mariano. Apesar di un sen- 
tencia di 16 aña cu ta pidi den 
su contra, corte a bisa cu e ev- 
idencia cu ta conecta Mariano 
directamente na e crimen no 
ta suficiente. 


Segun corte di prome instan- 


cia, e declaracionnan cu e 
testigonan anonimo a provee 
den su contra bao anonimi- 
dad y cu tambe a expresa pre- 
ocupacion pa nan siguridad, 
no tabatin conexion adecua 
cu otro evidencianan segun 
Corte di Prome Instancia. 


Sinembargo, corte si a culpa 
e ex polis pa su rol den e im- 
portacion di 340 kilogram di 
cocaina, trafico di droga y la- 
bamento di arma di candela, 
cual a trece un sentencia di 6 
aña. E huicio lo continua dia 
21 di september. 

Corsou: 
A horta 600 kilogram di droga for di stacion di polis 


Homber di Romania aresta 
na Thiel bao sospecha cu el 
a asesina yiu di su pareha 


(NLTimes) - Un homber 
di 38 aña di Romania a 
keda aresta diasabra at- 
ardi na Tiel, Gelderland, 
bao sospecha cu el a ase- 
sina yiu di su pareha di 12 
aña. 


E mucha muhe su tata a re- 
prota cu e hoben ta perdi 
den april. Un siman atras, 
su curpa a ser haya den un 
apartamento den e capital di 
Romania Bucharest. Ademas, 
a aresta e mucha muhe su 
mama na Spaña siman pasa 
y desde e tempo aki el a ser 
extradita na Romania. 


E muhe su pareha di 38 aña ta 
considera un co-sospechoso. 
Den su aresto, polis di Ro- 
mania a coopera cu Fugitive 
Active Search Team Nether- 
lands (FASTNL), cual ta for- 
ma parti di e ekipo di inves- 
tigacion Europeo ENFAST. 


Segun cuerpo policial, e 
sospechoso 
lo 
permanece 
den custodia y lo presenta e 
acusacionnan den su contra 
despues di fin di siman. Cor- 
te na Amsterdam lo despeus 
tuma un decision tocante su 
extradicion pa Romania. 


Hulanda frecuentemente ta atrae atencion internacional tocante 
derechonan humano den paisnan CAS 


(CuraçaoChronicle) - E 
hecho cu e Reino Hulan- 
des ta inclui 4 pais autono- 
mo hopi biaha ta atrae 
atencion 
internacional. 
Como 
consecuencia 
di 
esaki, Hulanda hopi biaha 
ta ricibi yamado pa adresa 
accionnan of falta di ac- 
cion di Aruba, Corsou y 
Sint Maarten. 


Hanke Bruins Slot, Minister 
di Relacionnan Interior den 
Reino, a admiti den su respu- 
esta na preguntanan di e Se- 
nado Hulandes relaciona cu 
Universal Periodic Review, 
durante cual otro estadonan 
miembro di Nacionnan Uni 
ta provee comentario tocante 
e situacion di derechonan 
humano dentro di Reino. E 
Minister a enfatisa cu Hulan- 
da no ta considera su mes di- 


rectamente implica pa e criti- 
canan dirigi na e paisnan cu 
ta forma parti di e Reino, mi- 
rando cu cada pais ta respon- 
sabel pa su propio problem- 
anan di derechonan humano. 


Bruins Slot a descarta e idea 
cu tin “tension dentro di 
e reino di gobierno, cual a 
compromete su mes na trata- 
donan di derecho humano y 
e gobiernonan di e paisnan 
cu tin biaha ta fracasa den 
responde na e recomenda- 
cionnan of implementacion 
di e tratadonan aki. Esaki ta 
nifica cu, ademas di un deficit 
democratico, tambe tin defi- 
cit den e poder di ley, por lo 
menos ora ta trata tratadonan 
di derecho humano?” 

Corte di Apelacion ta otorga casi 350mil euro na director retira pa 
fraude na Hulanda 


(NLTimes) – Compania 
Econocom mester paga 
un director cu a haya re- 
tiro pa fraude y conflicto 
di interes casi 350mil euro, 
segun veredicto di Corte 
di Apelacion na Arnhem. 
Corte no tabata contra 
e motibonan pa retira e 
director, pero a bisa cu e 
compania a haci eror den 
su retiro y e tin derecho 
na su bonusnan y dia di 
vakantie cu no a tuma, 
segun RTL Nieuws ta re- 
porta. 


E homber tabata traha pa 
Econocom basa na Utrecht – 
un compania cu ta huur ekipo 
y articulo na companianan di 
cuido di salud, entre otro – pa 
17 aña, creciendo poco poco 


te bira director strategico. El a 
gana mas cu 41mil euro bru- 
to pa luna den e posicion aki, 
incluyendo bonus. Na maart 
2020, Econocom a duna e 
homber retiro cu efecto in- 
mediato. Segun e compania, 
un investigacion a mustra cu 
e director strategico a contra- 
ta un consultant amigo kende 
a gana 2.2 miyon euro for di 
Econocom. E director a ricibi 
sumanan substancial di placa 
for di e consultant. E consul- 
tant tambe a paga 60mil euro 
di gastonan priva di e direc- 
tor, incluyendo fiesta pa su 
esposa y yiu homber. 


Econocom tambe a haya cu 
otro relacionnan comercial a 
paga pa compranan priva di 
e director, manera un tele- 


vision y un safe. E homber 
tambe a usa placa di e com- 
pania pa gastonan personal, 
manera ticket di temporada 
pa Ajax, segun e compania. 


Despues di su retiro, e direc- 
tor a bay corte pa exigi pago 
di cesantia y pago atrasa. E 
corte di subdistricto a duna 
veredicto den su contra. El 
a apela cu exito parcial. Na 
2021, e Corte di Apelacion 
na Arnhem a duna veredicto 
cu e retiro tabata hustifica, 
pero cu e tabatin derecho na 
158mil euro di bonus atrasa. 


E veredicto final publica si- 
man pasa tambe ta mustra 
cu Econocom mester paga e 
ex-director un compensacion 
fiho di 77mil euro pa motibo 


di eror den e procedura di 
retiro, ya cu a tuma demasi- 
ado largo pa retira e homber 
cu efecto inmediato. Tambe 
Econocom mester paga e ex- 
director su 52 dia di vakantie 
no tuma. Esey ta casi 100mil 
euro, pa loke e total cu Econ- 
ocom mester paga ta casi 
350mil euro. 


Asina mes, segun Corte di 
Apelacion, e homber no tin 
derecho na cesantia husto, ya 
cu su retiro tabata hustifica. 
Econocom a bsia cu e compa- 
nia a apela e decision di corte 
y tambe a cuminsa otro pro- 
cedura contra ex-empleado, y 
ambos ainda ta andando. 


Otro explosion na Rotterdam; no tabatin herido 


(NLTimes) – Riba diasa- 
bra nochi, a tuma lugar 
un explosion na Meezen- 
broekstraat 
na 
Rotter- 
dam-Beverwaard. Segun 
polis, ningun persona a 
resulta herida den e inci- 
dente. 


Team di Exploracion di Ex- 
plosivo (TEV) ta investi- 
gando e incidente na e sitio. 
Ademas, polis ta pidiendo 
testigonan of cualkier perso- 
na cu imagen di video pa bin 
dilanti. 
Region di Rotterdam ta bin 


confrontando un cantidad 
di explosion recientemente. 
Medidanan 
di 
seguridad, 
manera vigilancia adicional 
a keda implementa y polis a 
aumenta nan capacidad in- 
vestigativo. Te cu awo e aña 
aki, mas cu 60 explosion na 
cas y negoshi a keda registra 
na Rotterdam. Esaki ta e me- 
sun cantidad cu aña pasa. E 
ciudad ta plaga pa varios aña 
cu explosion na cas y negoshi 
na e ciudad, y ta sospecha 
cu e incidentenan ta vincula 
na trafico di droga. Polis tin 
agente adicional riba caya na 


lugar y oranan unda tin may- 
or peliger. 


Anteriormente siman pasa, 
polis a aresta un homber di 
20 aña di Rotterdam diabier- 
na mainta pa un explosion na 
un cas na Cortenbachsingel 
na 
Rotterdam-Beverwaard. 
Tabata e di dos explosion na e 
caya aki den dos dia, y e di cu- 
atro explosion na Rotterdam 
den cuatro dia. 


Potret di Crimesite. 


Reina Maxima tocante euro digital: nada pa preocupa 


(NLTimes) – Reina Max- 
ima a responde pa prome 
biaha na reportahenan cu 
Ministerio di Finanzas ta 
pushando back contra su 
comentarionan 
tocante 


introduccion di un euro 
digital. El a bisa cu ta 
“bon” cu ta discutiendo e 
asunto, pero den su opin- 
ion, “no tin nada pa preo- 
cupa,” segun el a bisa re- 


portero real, Rick Evers. 


Na april, noticiero Hulandes 
AD a skirbi cu e ministerio 
kier pa Reina Maxima papia 
menos tocante moneda digi- 
tal pasobra cada biaha cu el a 
hacie, a bin reaccion negativo. 
E reina no ta na altura di nin- 
gun reaccion negativo, decla- 
rando solamente cu e ta ricibi 
“hopi pregunta” di banconan 
central tocante si un moneda 
asina lo ta bon pa financia tur 
hende. “Pues mi trabao ta pa 
bisa si un moneda asina ta 
bon pa financiamento inclu- 
sivo. Y mi a bisa, no semper. 
Esey ta lo unico cu mi a bisa,” 
e reina a splica. E tambe ta 
den contacto cu minister di 
Finanzas Hulandes, Sigrid 
Kaag tocante e asunto. 


Na un cumbre na Brussels 
na november, Reina Maxima 
a papia na fabor di un euro 
digital, entre otro. El a argu- 
menta cu si Union Europeo 


kier esaki, lo mester intro- 
ducie cu e idea cu gruponan 
den desbentaha tambe lo por 
beneficia di esaki. 
Reina Maxima a papia como 
Representante pa Financia- 
mento Inclusivo pa Desar- 
oyo di Secretario General di 


Nacionnan Uni. Den e ca- 
pacidad aki, e ta comprometi 
na haci servicionan finan- 
ciero accesible rond mundo, 
incluyendo na gruponan di 
menos recurso y negoshinan 
chikito y mediano. 

Ministernan di Labor Caribense di acuerdo cu husticia social ta 
fundacion pa transformacion regional 


E di 12 Reunion di Minis- 
ternan di Labor Caribense 
di ILO (Organisacion In- 
ternacional di Labor) a 
conclui cu un enfoke re- 
gional riba husticia so- 
cial a traves di politica y 
practicanan cu ta adresa 
interupcionnan na merca- 
donan laboral y desigual- 
dad empeora pa impacto 
di multiple crisis, vari- 
ando desde Covid-19, e 
guera di Rusia na Ucrania, 
te na cambio climatico. 


E reunion di tres dia, cu a 
tuma lugar na Guyana entre 
dia 23 te 25 di mei ultimo, 
a culmina cu afirmacion di 
tres prioridad di husticia so- 
cial: migracion y mobilidad 
di labor, e transicion husto 
na sociedad y economianan 
Caribense sostenible y resili- 
ente, y principionan funda- 
mental y derechonan na pia 
di trabao relaciona cu salud 
y seguridad, segun un comu- 
nicado di prensa di ILO. E 
ministernan tambe a reafirma 
nan compromiso pa coopera- 
cion tripartite y dialogo social 
como necesario pa realisacion 
di husticia social den Caribe y 
na mundo. 


Na e ceremonia di apertura, 
Su Excelencia Dr. Mohamed 
Irfaan Ali, presidente di e 
Republica Cooperativo di 
Guyana, a haci un yamado 
pa e ministernan “prepara so- 
lucionnan regional pa prob- 
lemanan regional.” E delega- 
cionnan consistiendo di min- 
isternan y oficialnan senior di 
13 estado miembro y 9 teri- 
torio no-metropolitano rep- 
resentando Congreso di La- 
bor Caribense (CCL) y du- 


nadonan di trabao di Caribe, 
representa pa Federacion di 
Dunado di Trabao di Jamaica 
(JEF) y Asociacion Consul- 
tivo di Dunado di Trabao di 
Trinidad y Tobago (ECATT) 
como tambe e Secretariado 
di Comunidad Caribense 
(CARICOM). 


“Basa riba e Constitucion 
di ILO cu ta afirma cu paz 
universal y duradero por ser 
realisa solamente si e ta basa 


riba husticia social, e minis- 
ternan y otro oficialnan se- 
nior a laga cla cu nan tin in- 
tencion pa sostene husticia 
social como e fundacion pa 
construi un Caribe prospero, 
particularmente mientras e 
region ta enfrenta e impac- 
tonan di e polycrisis global 
actual,” segun Dennis Zulu, 
director di e Team di Trabao 
Decente y Oficina pa Caribe 
di ILO. “ILO ta keda un part- 
ner firme pa traha cu legis- 


ladornan y partnernan social 
regional pa haya solucion na 
e retonan sin precedente aki.” 
E reunion di Minister di La- 
bor Caribense ta un forum 
bienal orgaisa pa e Team di 
Trabao Decente y Oficina pa 
Caribe di ILO pa estadonan 
miembro di habla Ingles y 
Hulandes y teritorionan no- 
metropolitano. E reunion 
ta facilita e intercambio di 
opinion y idea riba asuntonan 
relevante na e portfolio di La- 
bor, incluyendo e desaroyo- 
nan regional y internacional 
mas recien como tambe dis- 
cusionnan riba programanan 
di ILO pa beneficio di e min- 
isterionan y e region. 


E prioridadnan articula pa 
Caribe y e ministernan y otro 
oficialnan senior tambe ta bay 
ser comparti na e di 111 Con- 
ferencia anual Internacional 
di Labor, cu ta tumando lugar 
na Geneva di dia 5 pa 16 di 
Juni 2023. 


Riba 
potret: 
Ministernan 
Caribense di Labor hunto 
cu Dr. Ali y otro dignatari- 
onan durante e reunion na 
Georgetown, Guyana. ILO/ 
Azikiwe Denheart 


Colombia: Cuatro mucha indigena perdi den selva pa 40 dia haya na bida 


(AP) — Cuatro mucha 
indigena cu a desaparece 
40 dia pasa despues di so- 
brevivi e caida di un avion 
chikito den selva Ama- 
zonico a ser haya cu bida 
riba diabierna, segun au- 
toridadnan 
Colombiano 
a anuncia, finalisando un 
buskeda cu a podera di e 
nacion. 


E muchanan tabata nan so na 
momento cu rescatistanan 
a haya nan y awo ta recibi- 
endo atencion medico, segun 
presidente Gustavo Petro a 
bisa prensa na su regreso na 
Bogota for di Cuba, unda el 
a firma un acuerdo di alto al 
fuego cu representantenan di 
ELN. 


E presidente a bisa cu e 
muchanan ta un “ehempel di 
sobrevivencia” y a pronostica 
cu nan saga “ta bay keda den 
historia.” 
E accidente a tuma lugar den 
marduga dia 1 di mei, tempo 
cu e avion di un motor Cess- 
na cu seis pasahero y piloto 
abordo a declara emergen- 
cia pa fayo di motor. E avi- 
on a desaparece di radar tiki 
despues y e buskeda frantico 
pa sobrevivientenan a cum- 
insa. Dos siman despues, dia 
16 di mei, un team di buske- 
da a haya e avion den un parti 
denso di selva, y a recupera e 
curpa di tres adulto abordo, 
pero e muchanan chikito ta- 
bata desaparecido. 


Keriendo cu nan por ta na 
bida, ehercito Colombiano 
a aumenta e buskeda pa e 
muchanan y a transporta 150 
soldad cu cacho den e area pa 
busca e grupo di cuatro ru- 
man, edad 13, 9, 4 y 11 luna. 
Decenas di boluntario di tri- 
bunan indigena tambe a yuda 
cu e buskeda. 


Riba diabierna, ehercito a 
tweet potret mustrando un 
grupo di soldad y boluntario 
posando cu e muchanan, 
kende tabata lora den clechi 
termal. Un di e soldadnan 
tabata sostene un boter den e 
boca di e mucha mas chikito. 
Despues, forsa aereo a com- 
parti un video riba Twitter 
mustrando soldadnan usando 
un liña pa subi e muchanan 
riba un helicopter cu despues 
a bula desaparece den scuri- 
dad. E tweet a bisa cu e avion 
tabata dirigi na e pueblo di 
San Jose del Guaviare, pero 
no a duna mas detaye. 
Petro a indica cu un di e ca- 
chonan di rescate cu e soldad- 
nan a hiba den selva a haya e 
muchanan prome. “E selva a 
salba nan,” Petro a bisa. “Nan 
ta yiu di e selva, y awo nan 


tambe ta yiu di Colombia.” 


Hariña di yuca y familiaridad 
cu e fruta den selva tabata clave 
pa e sobrevivencia extraordi- 
nario di e muchanan den un 
area unda colebra, sangura y 
otro animal ta abundante. E 
muchanan, miembronan di 
pueblo Huitoto, ta spera di 
keda pa un minimo di dos si- 
man den hospital ricibiendo 
tratamento despues di nan 
rescate diabierna. 


Omo di e muchanan, Fiden- 
cio Valencia a bisa cu ora e 
avion a cay, nan a saca fariña 
– hariña di yuca – y cu esey 
nan a sobrevivi. “Ora e fariña 
a caba, nan a cuminsa come 
simia,” el a bisa. 


Tempo tabata di nan banda, 
ya cu segun Astrid Caceres, 
cabesante di Instituto Co- 
lombiano di Bienestar Famil- 
iar, e muchanan por a come 
fruta pasobra “selva ta den 
cosecha.” 


General Pedro Sanchez, a car- 
go di esfuersonan di rescate, 
a bisa cu a haya e muchanan 
5km leu di e accidente. El a 
bisa cu team di rescate a pasa 
dentro di 20 pa 50 meter for 
di unda a haya e muchanan 
un par di biaha pero no a wak 
nan. “Ya e menornan tabata 
hopi zwak,” Sanchez a bisa. 
“Sigur nan forsa tabata ape- 
nas suficiente pa hala rosea of 
gara un pida fruta pa come of 
bebe un tiki awa den selva.” 

Acnur ta alerta cu refugiadonan Venezolano na Trinidad y Tobago ta 
vulnarable pa abuso 


(ElNacional) 
– 
Alto 
Comisionado 
di 
Na- 
cionnan Uni pa Refugiado 
(Acnur) a alerta diasabra 
ultimo cu e refugiado- y 
solicitantenan 
di 
asilo 
Venezolano na Trinidad y 
Tobago ta sigui ta vulner- 
able pa abuso, explotacion 
y ta enfrenta un multitud 
di problema. 


Siman pasa, e Unidad di Lu- 
cha contra Trafico di Persona 
di Ministerio di Seguridad 
Nacional a revela cu Cuerpo 
Policial tabata investigando 
e denuncianan di abuso pre- 
senta pa un muhe Venezo- 


lano cu a keda deteni na he- 
lipuerto di Chaguaramas. 


Autoridadnan a afirma cu 
despues di un investigacion 
di e denuncia, no tabatin in- 
dicacion di abuso sexual na e 
helipuerto. 


Di su banda, Acnur a declara 
cu na Trinidad y Tobago, e 
refugiado- y solicitantenan 
di asilo ta enfrenta diferente 
reto y ta sigui ta vulnerable pa 
explotacion y abuso. 
“Mayoria di nan no por 
regularisa nan situacion mi- 
gratorio, inscribi den insti- 
tucionnan educativo oficial, 


accede na atencion medico ni 
traha legalmente,” el a agrega. 
Den e sentido aki, Acnur a 
enfatisa cu na momento cu 
ta inevitable, gobiernonan 


mester garantisa e acceso sin 
obstaculo na asistencia y ase- 
soramento huridico. 
Di mesun manera, e alto 
comisionado a bisa cu e taba- 
ta dispuesto pa yuda gobierno 
establece mecanismonan di 
acogida cu ta ofrece alterna- 
tivanan na detencion di refu- 
giado- y migrantenan. 


Un total di 16.523 Venezo- 
lano a ricibi pa prome biaha 
un permiso legal di gobierno 
di Trinidad y Tobago na 2019 
cu tabata permiti nan biba y 
traha na e pais Caribense y 
cu a wordo extendi, pero sin 
cumpli expectativanan. 


Republica Dominicana: Mucha di 12 aña ta horca su mes na cas na 
Villa Mella 


(DiarioLibre) – Un mucha 
homber di 12 aña a kita su 
bida horcando su mes cu 
un cabuya na e dak di su 
camber na e bario Carlos 
Alvarez, na Villa Mella, 
Santo Domingo. E hecho 
a sucede diabierna main- 
ta mientras su tata tabata 
prepara awa pa e baña. 


Cu un tristesa enorme, su 
tata tabata warda e curpa di 
Angel Luis Buret na e Insti- 
tuto Nacional di Ciencia Fo- 
renses (Inacif), cu a expresa 
na Diario Libre cu su yiu ta- 
bata pe su forsa y su gana di 
sigui bay dilanti. 


E mucha tabata soña cu caba 
su estudio pa e bay afo di e 
pais hunto cu su ruman pa 
e por haya recurso y yuda su 
tata sali di e pobresa. 


Cu un stem kibra Sr. Luis 
Ramon Buret a manifesta 
cu Angel semper tabata wak 
pelicula di morto di Cristo 
y tabata haci pregunta straño 
tocante crucifixion. Y ora cu 
e tabata yama atencion, e ta- 
bata poni un clechi blanco y e 
tabata para den forma di cruz 
pa spanta su tata. 


Sinembargo, su tata no a 


duna importancia na e ac- 
cionnan ey debi na cu nunca 
el a spera cu su yiu lo a tuma 
e decision di horca su mes, ya 


cu semper e tabata un mucha 
alegre y cu gana di bira miho. 


Angel Luis tabata studia na 


Scol Primario El Paraiso, na 
Villa Mella, y semper e tabata 
destaca entre e otro studian- 
tenan pa entrega su lesnan na 
tempo. 


E dia di su morto su tata ta- 
bata keinta awa pa e baña, 
pasobra e no tabata gusta awa 
friu. Ora cu el a drenta den 
camber el a hay’e colga cu un 
cabuya na un di e palonan cu 
tabata gara e dak di su cas. 
“Ami tabata p’e su tata y 
mama. E tabata biba cu mi 
so y semper nos a bay bon 
cu otro, mi no ta compronde 
kico a pasa,” el a expresa. 


Venezuela: Comision Electoral di UCV a anuncia erornan tecnico 


(ElNacional) – Comision 
Electoral di Universidad 
Central di Venezuela a 
publica un mensahe riba 
nan cuenta di Twitter pa 
reporta erornan tecnico 
den divulgacion di resul- 
tado di eleccion cu nan a 
celebra dia 9 di juni. 


Den e publicacion cu nan a 
haci, e organisadornan di e 
votacion aki a indica cu debi 
na erornan tecnico na mo- 
mento di elaboracion di e 
tablanan publica, e resulta- 
donan a aparece den posi- 
cionnan incorecto. 
Na mesun momento nan a 
splica cu e fayonan aki a wor- 
do detecta na momento cu a 
emiti e rapport, pa control cu 
a keda eherci pa e candidato- 
y gruponan participante. 
“Na e momentonan aki nos 
ta corigiendo e resultadonan 
publica,” nan a indica. 


Comision Electoral di UCV 
a ratifica ademas e validez di 
e actanan di estadistica cu ta 
disponible riba e portal. “Nos 
ta pidi disculpa pa e confu- 


sion genera,” nan a agrega. 


Debi na e situacion aki, nan 
a inhabilita e pagina na unda 
nan tabatin publica e bole- 
tin di algun resultado. Esaki 


mientras nan ta haci e corec- 
cionnan necesario. 


E eleccion na UCA a tuma 
luga dia 9 di juni, despues di 
un intento dia 26 di mei, cu 


no a logra debi na e fayonan 
den e logistica. 


Den e ripiticion di e pro- 
ceso tabatin un asistencia 
masivo pa e renobacion di e 
autoridadnan y, diferente di 
e prome intento, el a cana cu 
normalidad. 


“E proceso tabata mas agrad- 
able y el a cana basta lihe; 
nos no ta tarda hopi,” Eglis 
Dominguez, 
graduado 
di 
Facultad di Educacion, a bisa 
na El Nacional. 


Den otro testimonio, Yaneth 
Cedeño, graduado di mas di 
30 aña pasa di e facultad di 
Derecho a manifesta: “Mi 
kier un cambio di autoirdad- 
nan, cu nan no ta e mesun- 
nan; cu e cambio cu ta bin ta 
miho cu esun cu ta bay.” 

Sabiduria den nos alegria 


Skirbi pa Ruthy “Lady Ruth” Vrieswijk-Bergen 


E fin di siman trai lomba, 
Aruba a despedi di otro 2 
baluarte cu a wordo yama 
pa bay nos dilanti. Un ta 
e gentil cabayero-ruman 
di tur e masonnan , Sr. 
Lodewijk . F. “Louis” van 
Delden, di Lodge El sol 
naciente y miembro ac- 
tivo te na ultimo segun 
su salud a duna, di varios 
otro capitulonan, manera 
Rose Croix y mas organi- 
sacionnan masonico. Un 
shon di hende cu hopi 
conosemento y hopi sabi- 
duria riba tereno di bida, 
spiritualidad y caridad. 


Un bon persona cu a yuda 
ken cu a bati na su porta 
cu conseho y mas. Brother 
Louis a yega e bunita edad 
di 87 anja. E ta e tata di entre 
otro mi bon amiga Milly van 
Delden, cu nos a conose hopi 
anja pasa , ora Milly tambe 
a join y bira un lider scout 
di e grupo Kimball O”Hara. 
Dominee Jan Rinzema di 
Kerki Oranjestad, cu su buni- 
ta curason a guia un bunita 
sirbishi di gradicimento pa e 
bida rico na sabiduria y cono- 
semento di Louis van Delden. 
Lady Ruth a canta dos can- 
tica gospel hopi bunita, ariba 
peticion di e yuinan Milly y 
Myrna. Ela wordo acompanja 
riba e orgel grandi , unico 
den su sorto riba Aruba, toca 
pa Sr. Jan Willeboordse den 
un forma magnifico, organi- 
sta profeshonal cu curason. 
Nos a hasi esaki di curason 
. Despues Ruthy a recita un 
bunita poema acrostico na 
ingles, cu Louis su nomber. Y 
manera no ta un secreto mas, 
rumannan mason di Louis a 
tene “wacht” of guardia ban- 
da di e kaha, den cual un bon 
tata, welo, bisawelo, amigo y 
ruman tawata reposa. 


E otro baluarte cu nos ta bisa 
ayo y te despues, ta e bunita, 
simpatico, carinoso y tal- 
entoso artista cantante di e 
agrupacion Chicas Gaiteras, 
Carolyn Kelly, kende a fayece 
te na Spanje, Europa. 
Nos por a lesa di esey den nos 
corantnan local. Den un tem- 
po record a traha duro y tene 
un concierto di kita sombre, 
un concierto cu a papia di e 
bida yen di alegria y canto 
sublime di Carolyn Kelly, un 
hende cu ta bisa locual e ta 
sinti y sinti locual e ta bisa, 
my kind of people !. Royal 
Funeral Home tawata yen 
yen paden y pafor , di famia, 
amigonan, conosirnan y fa- 
naticonan di Carolyn y Chi- 
cas Gaiteras. Nos no por a 


bay mas tempran pa scucha e 
otro artistanan duna nan pre- 
sentacion , pero ta pensa cu 
sigur esey tambe a bay bunita. 
Chicas Gaiteras a para toca y 
canta pafor bau di un tent, 
mientras centenares di hende 
cu a bin despedi y scucha e 
concierto, tawata para bao 
shelo na strea. Por a sinti e 
emocionnan mixto den e 
bunita energia cu a rondona. 


E motor Marion Werleman 
cu ta bon conosi pa letranan 
fabuloso impactante di e can- 
cionnan cu Chicas Gaiteras ta 
canta, a repasa e canticanan 
cu e strea y curason di e gru- 
po aki, Carolyn Kelly a canta. 
Nan a clausura e concierto cu 
e cancion di mas mas bunita 
canta pa Carolyn, cu ta e 
cantica WELA. Nan hit di 
oro mas grandi pa e tempo- 
rada di Pascu. Ki emocional y 
bunita pa a wak un di e inte- 
grantenan di Chicas, cana bin 
busca e bunita y dushi wela 
di Carolyn pa e a para cu nan 
bau e tent, mientras tawata 
cantando WELA. Y despues a 
busca Carolyn su Mama tam- 
be. Y cu forsa di ariba, tur dos 
a canta y move un crenchi 
ariba e dushi ritmo di WELA. 


Hopi colega den prensa y 
publico a filma e dushi y in- 
olvidabel concierto aki como 
homenahe na Carolyn y ta 
hopi a saca potret cu nan 
celular pa tin recuerdonan 
bunita di e musica y canto 
di e dushi hende muhe aki 
cu a impacta cu su presencia 
y participacion artistico den 
Chicas Gaiteras pa hopi anjas. 


Tur hende hisa man ! Tur 
hende hisa man ! Cu man na 
laira ! Bati bati man, bati man 
pa Carolyn , bati bati man, 
bati man pa Carolyn ! Asina e 
concierto a culmina cu pueb- 
lo di Aruba, hendenan den 
bistirnan floria, tur na color 


alegre, manera e alegria di 
Caro tawata. Tristeza a cana 
man den man cu alegria, pa- 
sobra, cu dolor na curason, ta 
bisa ayo y te despues na Caro 


Caro Carolyn. 
Danki Gilmar Croes, cu 
tawata man drechi di Marion 
Werleman den pone e con- 
cierto aki riba pia. Y tur cu a 


coopera den un of otro for- 
ma, pa despedida di un yiu di 
tera, un di e yui muhenan tal- 
entoso di Vicente Kelly dfm, 
cu tampoco Aruba por lu- 
bida. Manera e cantica bunita 
Wela ta bisa :”Bendishon 
wela”, nos ta bisa :” Bendis- 
hon Carolyn “ Luz eterno y 
amor infinito rondonabo den 
e Reino Celestial. Danki pa 
a stima bo isla y bo cultura 
asina hopi !!! 


Shonnan, danki pa lesa nos 
relato, “Stay safe, love you 
too “! Un bearhug pa tur cu 
tin mester di dje. Nos ta sigui 
duna Dios danki pa tur tur 
cos. E tin tur cos den su man. 
E ta Alfa y Omega. 
Un biaha mas, nos condolen- 
cia, consuelo y amor na tur 
famia, amigo y fanaticonan di 
e dos baluartenan aki. 

A gradici y felicita juffrouw Nelly Orman – de Cuba pa su dedicacion y 
profesionalismo durante 35 aña den enseñansa 


Arco Iris Kleuterschool a 
celebra 35 aña den ense- 
ñansa di cabesante di e 
scol, Sra. Nelly Orman 
- de Cuba. E mainta fes- 
tivo a inicia cu e bunita 
himno di Arco Iris Kleu- 
terschool canta pa e alum- 
nonan. Sigui pa speech di 
representante di DPS Sra. 
Morela Dirkz, Staffunc- 
tionaris Primair Onder- 
wijs Sra. Marylou Maduro 
y presidente di comision 
di mayor Sra. Sabrina So- 
nensein cu a hiba palabra 
n’e ocasion special aki. 


Minister di Enseñansa a fe- 
licita y gradici Sra. Nelly Or- 
man – de Cuba pa su amor 
y dedicacion durante 35 aña 
den nos enseñansa. Alabes, 
den nomber di Gobierno di 
Aruba, Minister Endy Croes 
a haci entrega di un recono- 
cemento como muestra di 
aprecio y gratitud. Manda- 
tario di Enseñansa a enfatisa 


cu e ta hopi orguyoso di juf- 
frouw Nelly cu a dedica gran 
parti di su bida pa educa nos 
muchanan. Danki pa e dedi- 
cacion y profesionalismo den 
enseñansa y pa contribui na e 
fundeshi di educacion y for- 
macion di nos muchanan. 
Durante e mainta ameno 
tabatin diferente sorpresa y 
presentacion special. E alum- 
nonan di Arco Iris a dedica 
juffrouw Nelly un bunita 
cancion. Tambe durante e 
celebracion aki, Sra. Jane 


Hooft-Bueno y Sra. Pamela 
Lewis a canta un bunita can- 
cion di gospel. 


Un poco di e trayecto di 
juffrouw Nelly: 
Juffrouw Nelly a nace na 
Aruba dia 24 october 1961. 
Na un edad hoben juffrouw 
Nelly tabata desea di ta un 
maestra di scol. Despues di 
a slaag na aña 1981 e tempo 
ey di APA, Sra. Orman-de 
Cuba a traha 1 aña na Bonei- 
ro. Na 1982, juffrouw Nelly 


a regresa Aruba. Mes un aña 
juffrouw Nelly a casa cu Sr. 
Theo Orman y a sigui traha 
como “invalkracht” na varios 
scol. Na 1988, Juf Nelly a 
cuminsa traha como “inval- 
ster” na e scol cu e tempo ey 
tabatin e nomber di Reina 
Beatrix. Na 1989, juffrouw 
Nelly a haya su “benoem- 
ing” na e scol cu tabata yama 
prome Reina Beatrix Kleu- 
terschool y despues a bira 
Arco Iris Kleuterschool. Ta 
di remarca cu Juffrouw Nelly 


a duna e scol e nomber di 
Arco Iris kleuterschool, unda 
cu ta trahando pa mas di 30 
aña. Desde aña 2014, juffouw 
Nelly ta fungi como cabe- 
sante di Arco Iris Kleuter- 
school. 


Concluyendo, Minister Endy 
Croes ta gradici juffrouw 
Nelly pa e bunita trabou e 
la eherce durante 35 aña. Di 
curason palabranan di pabien 
na juffouw Nelly, na famia y 
sigur na e veld di enseñansa. 


A celebra hunto cu plataforma veiligheidshuis cu ta cumpli 5 aña di existencia 


E Siman aki Prome Min- 
ister Evelyn Wever - Croes 
tabata presente na cel- 
ebracion di Plataforma 
Veiligheidshuis 
cu 
ta 
cumpliendo 5 aña. E sala 
tabata yena cu profesion- 
alnan di area social, area 
di husticia y area di salub- 
ridad. Prome Minister a 
gradici e profesionalnan 
pa e bunita trabou cu nan 
a haci. 


5 aña pasa e Procurador Gen- 
eral di e tempo ey sr. Van 
Dam a bin cu e idea pa traha 
e plataforma aki caminda 
cu profesional di diferente 
disciplina ta bin hunto cada 
dos siman, pa trata casonan 
specifico. Hunto nan ta trata 
casonan social / hudicial ex- 
tremo specialmente di ho- 
bennan. 


‘Aruba tin hopi reto cu prob- 


lema social, pero mirando 
e grupo di profesional aki, 
tin tur confiansa cu lo sigui 
atende cu e problemanan aki, 
y busca solucion pa asina crea 


e trankilidad y felicidad cu tin 
mester den tur hogar,’Prome 
Minister Wever - Croes a ex- 
presa. 


Prome Minister a conclui 
gradiciendo tur e profesion- 
alnan pa e bunita trabou cu 
nan ta haci a traves di Plata- 
forma Veiligheidshuis. 


riba caya 

Accidente 
cu hende 
herida pa 
falta di 
preferencia 
na Sabana 
Blanco 


Diahuebs atardi a drenta 
informe di un accidente 
cu hende herida na Sa- 
bana Blanco, mesora a di- 
rigi tanto polis como am- 
bulance na e sitio. 


Na yegada di e patruya a bin 
compronde cu aki ta trata di 
un accidente pa falta di pref- 
erencia. Debi na e impacto 


un persona a resulta herida, 
na yegada di e ambulans nan 
a atende e victima. 


Fayo electrico a pone pomp di truck di 
spuit bomber faya durante un candela 


Diabierna mainta a dren- 
ta informe di cu tin un 
candela na un di e deposi- 
tonan na Olijfistraat, me- 
sora a dirigi bomberonan 
na e sitio. 


Na yegada di e bomberonan 
a bin constata cu aki ta trata di 
candela di algun obhetonan 
den e cura cu tabata na can- 
dela y tabata mustra manera 
bandona. Mesora a cuminsa 
cu un combati pero e pomp 
a faya y a pidi pa e tankwagen 
bini pa combati e candela. Na 
yegada di e tankwagen nan a 
sigui cu e combate y a logra 
paga full e candela. Na yega- 
da di e truck na e Kazerne di 
bombero a traha mesora riba 
dje y a bin descubri un fayo 
electrico tabata e causa di e 
fayo aki. 


Polis y ambulance a bay na 
Ierlandstraat pa un mucha 
chikito cu a cay riba riba 
vloer dal su cara 


Diahuebs mainta a drenta 
informe di cu un mucha 
chikito a cay y su cara a 
dal riba vloer na Ierland- 
straat, mesora a dirigi tan- 
to polis como ambulance 
na e sitio. 


Na yegada di e patruya me- 
sora e ambulance a yega su 
tras. E personal di ambulance 
a atende e mucha y a conseha 
e mama p[a hiba e mucha pa 
hospital ya cu e cara ta blousa 
y hincha. 


Un mast di lus na e veld di Tanki Leendert 
a bin abao 


Diaranson anochi a dren- 
ta informe na Centro di 
Alarma 911 di cu e mast 
di un di e lusnan di e veld 
di Tanki Leendert a bin 
abao, mesora a dirigi un 
unidad di bomberonan pa 


mira kiko por haci. 


Afortunadamente 
nin- 
gun hende a resulta herida. 
Bomberonan a yuda kita e 
“rack” di e lus y a avisa pa 
percura pa den dia hala e mast 


pone riba e veld mes pa e no 
forma peliger pa ningun hen- 
de. E mast aki ta esun cu ora 
awa yobe esaki ta keda yen di 
awa rond di dje y a putri te a 
bini abao. 

Ambulance a bay pa 
un pashent cu a bira 
malo ora el a bay Lands 
Laboratorium 


Diahuebs mainta a drenta informe di cu un persona lo a bira 
malo na Lands Laboratorium, mesora a dirigi un ambulance 
na e sitio. Na yegada di e ambulance nan a atende e pashent y 
a transporte pa hospital. 


Chauffeur sin rijbewijs a bay dal tras di 
auto den Caya Frere Arnold 


Diaranson atardi a drenta 
informe di un accidente 
na Caya Frere Arnold, 
mesora a dirigi un pa- 
truya na e sitio. 


Na yegada di e patruya a 
bin compronde cu aki ta 
trata di un accidente unda 
cu e chauffeur sin rijbewijs 
coriendo un Honda Fit a bay 
dal tras di un Toyota Rav4. 
Aunke e impacto tabata 
fuerte afortunadamente nin- 
gun hende a resulta herida. 


Polis a detene sospechoso 
busca pa justicia relaciona 
cu un investigacion 


Diaranson atardi e uni- 
dadnan di K9 di polis a 
topa cu un sospechoso 
busca pa justicia na Ku- 
dawecha, mesora nan a 
para y detene e sospecho- 
so na su cas. 


Unabes cu nan a detene a so- 
licita pa e vehiculo di trans- 
porte pa asina hib’e na warda 
di polis unda awor lo mes- 
ter bay responde pa su en- 
volvimiento den e caso. 


Polis a duna e chauffeur sin 
rijbewijs su merecido boet pa 
a core sin rijbewijs y ocasiona 
un accidente. 


Polis mester a intermedia 
den problema entre bisiña 
na Van Leeuwenhoekstraat 


Diaranson anochi a dren- 
ta informe di un problema 
entre bisiña na Van Leeu- 
wenhoekstraat, mesora a 
dirigi 2 patruya na e sitio. 


Na yegada di e patruyanan 


nan a scucha kiko e prob- 
lema ta y polis a intermedia 
y splica nan con nan por re- 
solve nan diferencianan den 
e forma corecto. Despues di 
e splicacion aki pas a keda re- 
estableci. 


Bo ta stima bo yiu 
BISA NO 
Na abuso di 


HASI USO DI CARSEAT 
Mucha... 


ciencia & tecnologia 
a16 


Dialuna 12 Juni 2023 


Eight to Eight, because our planet can’t wait campaign 
Dia Mundial di Oceanonan 


Oceanonan di mundo ta 
haci Tera habitabel pa hu- 
manidad. Awacero, awa 
potabel, 
clima, 
tempo, 
costa, gran parti di nos 
cuminda y incluso e oxig- 
eno cu nos ta respira ta 
bin di oceano den ultimo 
instancia y tur ta ser regu- 
la pa nan. Oceano y laman 
ta canalnan vital pa trans- 
porte y comercio. 


Utilisacion prudente di e re- 
curso aki ta clave pa un fu- 
turo sostenibel. Sinembargo, 
e actualidad ta cu tin un dete- 
rioro continuo di nos awanan 
costero, debi na contamina- 
cion y acidificacion, locual 
tin un efecto adverso riba e 
funcionamento di ecosiste- 
ma y biodiversidad y tambe 
afectando pesca artesanal. Ar- 
eanan marino proteha mester 
ser administra di un manera 
debido cu suficiente recurso 
disponibel y regulacion pa 
reduci sobrepesca, contami- 
nacion marino y acidificacion 
di oceanonan. 


Pa tur e razonan aki Asam- 
blea General di Naciones 
Uni a dicidi cu entrante 2009, 
Naciones Uni lo celebra 8 
juni como Dia Mundial di 
Oceanonan, mediante Reso- 
lucion 63/111, di 5 december 
2008. 


Tema pa 2023: Planet 
Ocean: Tides are chang- 
ing 
Oceanonan ta cubri mas di 
70% di e superficie di nos 
planeta. Nan ta nos fuente 
di bida dunando sustento na 
humanidad y tur otro organ- 
ismo riba Tera y ta produci 
50% di e oxigeno y ta hogar 
pa mayor parti di e biodiver- 
sidad mundial y fuente prin- 
cipal di proteina pa mas di un 
biyon hende. 


Apenas un porcion chikito di 
e oceanonan a ser explora, y 
cu technologia moderno ta 
descubriendo e enorme bio- 
diversidad den e profundidad 
di oceanonan cu te awor no a 
ricibi mucho atencion. 


Pero e mareanan ta cam- 
biando, 
y 
cambionan 
grandi a inicia. 
Pa 2023 Nacionan Uni a 
pone Planet Ocean, Pla- 
neta Oceano como tema pa 
enfoca riba e necesidad pa 
gobiernonan, 
industrialista 
y ehecutivonan den sector 
priva, representantenan di 
sociedad 
civil, 
pueblonan 


indigena, streanan y perso- 
nanan di farandula, activista 
y cientificonan bini hunto y 
traha hunto pa pone Oceano 
na promer lugar. 


Na 2017 Nacionan Uni 
mediante 
resolucion 
A/ 
RES/72/73 a proclama e 
Decada di Nacionan Uni di 
Ciencia Oceanico pa Desar- 
oyo Sostenibel pa e periodo, 
cuminzando 1 januari 2021, 
y a invoca e Intergovernmen- 
tal Oceanographic Commis- 
sion di UNESCO pa prepara 
un plan di implementacion 
pa e Decada den consulta cu 
Estadonan Miembro di Na- 
cionan Uni, organisacionan 
specialisa, fondo, programa 
y organismo di Nacionan 
Uni y demas otro entidad 
intergubernamental, NGOs 
y stakeholders. E motiva- 
cion pa e Decada tawata pa 
reverti e ciclo di deterioro di 
salud di oceanonan. IOC- 
UNESCO a crea un Plan di 
Implementacion, y a formula 
un Roadmap, Obhetivo, De- 


safio y Meta pa logra, tur den 
e cuadro di e Obhetivonan di 
Desaroyo Sostenibel (SDGs). 


E metanan ta: 
Oceano sano den cual e fuen- 
tenan di polucion ta identifi- 
ca y reduci of removi 
Oceano saludabel y resili- 
ente cu ecosistemanan ma- 
rino conoci, proteha, restora 
y maneha 
Oceano productivo cu por 
sostene un suministro di ali- 
mento y economia marino 
sostenibel 
Oceano predecibel na unda 
sociedad ta compronde y por 
responde adecuadamente na 
condicionan di oceano cu ta 
cambia 
Oceano na unda bida y por- 
venir ta proteha di peligernan 
relaciona cu oceano 
Oceano accesibel cu acceso 
equitativo na dato, informa- 
cion, technologia y innova- 
cion 
Oceano inspirador y atractivo 
na unda sociedad ta compro- 
nde y balora oceano en rela- 


cion cu bienestar humano y 
desaroyo sostenibel. 


Na 2018 mediante resolucion 
A/RES/72/72 Nacionan Uni 
a proclama 2022 como Aña 
Internacional di Pesca Arte- 
sanal y Acuacultura. Na 2019, 
cu resolucion A/RES/73/284 
Nacionan Uni a adopta e 
Decada di Nacionan Uni pa 
Restoracion di Ecosistema 
(2021-2030), cu e meta prin- 
cipal pa restora ecosistema 
terrestre y marino y pone un 
paro na e perdida di diversi- 
dad biologico alarmante riba 
Planeta Tera. Na 2021 medi- 
ante resolucion A/\RES/76/14 
Nacionan Uni a designa 2022 
como Aña Internacional pa 
Ciencia Basico pa Desaroyo 
Sostenibel. 


Na 2022 a tene e Conferencia 
di Nacionan Uni riba Oceano, 
27 juni-2 juli na Portugal den 
cual a adopta e Declaracion 
“Nos Oceano, Nos Futuro, 
Nos Responsabilidad” (A/ 
CONF.230/2022L.1). 
Na final di 2022 durante 
e 2022 UN Biodiversity 
Conference 
COP15-CP/ 
MOP10-NP/MOP4 
teni 
den dos parti na Montreal, 
Canada y Kunming, China a 
adopta e Kunming-Montreal 
Global Biodiversity Frame- 
work formulando 4 elemento 
clave pa logra pa 2050 y 23 
meta pa logra pa 2030. 


Na 2023 durante e di cinco 
sesion di e Intergovernmen- 
tal Conference on Conserva- 
tion and sustainable use of 
marine biological resources 
beyond areas of national ju- 
risdiction a logra yega na un 
concepto pa un tratado, cual 
ta spera di lo keda adopta na e 
di seis sesion 19-20 juni 2023. 
Na januari 2021 e Plastic 
Waste Amendments of the 
Basel Convention on the 
Control of Transboundary 
Movements of Hazardous 
Waste and their Disposal a 
drenta na vigor haciendo e 
tema di combati polucion di 
plastico un tema di prioridad. 


Na maart 2022 durante e 
cumbre UNEA-5.2 na Nai- 
robi ta adopta UNEA Reso- 
lution 5/14 “End plastic pol- 
lution: Towards an interna- 
tional legally binding instru- 
ment” (un Global Plastics 
Treaty). 
Den un segundo sesion di e 
Intergovernmental Negotiat- 
ing Committee pa desaroya 
un instrumento huridico cu 
forza di ley internacional pa 


combati polucion di plastico 
(INC-2), teni 29 mei te cu 2 
juni 2023 na Paris na e sede 
di UNESCO a keda acorda 
pa mas o menos 170 pais pa 
cuminza traha un promer 
concepto pa e tratado pa keda 
presenta na November 2023. 


Situacion na Aruba 
Aruba su laman falta di ley 
pa regula contaminacion y 
proteccion di biodiversid y 
recurso den un forma adec- 
uado. Esaki pasobra falta pa 
implementa tratado y falta of 
tin ley actual deficiente: 


No tin Landsverordening 
Milieubeheer 
No tin un Landsverorden- 
ing Maritiem Beheer pa fiha, 
regla, proteha y monitorea 
nos zona exclusivo econom- 
ico riba laman y rikeza min- 
eral den fondo den e area aki. 
27 mei 1999 Reino Holan- 
des a ratifica y implementa e 
Exclusive Economic Zone di 
Reino Holandes mediante e 
Rijkswet instelling exclusieve 
economische 
zone 
en 
cumplimento di exigencia di 
United Nations Convention 
on the Law of the Sea pa tal. 
Tur otro isla den Caribe Hol- 
andes, incluso St.Maarten y 
Curacao a institui nan zona 
exclusivo economico y tin 
un Ley di Maneho Maritimo. 
Aruba no tin nada regla. 
Convenio pa Diversidad Bio- 
logico falta protocol pa im- 
plementa 
Basel Convention on the 
Control of Transboundary 
Movements of Hazardous 
Wastes and their Disposal 
NO ta implementa 
Convention for the Protec- 
tion of the Marine Environ- 
ment of the Wider Caribbean 
(Cartagena Convention) ai- 
nda falta pa implementa e 
importante LBS Protocol, 
Land-based Sources Proto- 
col, cual ta regula polucion 
likido y solido cu ta yega la- 
man di actividad riba tera. 


Parke Marino Aruba no ta 
cubri costa completo y awa- 
nan teritorial. Tiramento di 
pisca cu speargun den forma 
controla, ta constitui desvia 
den forma di uitzondering 
di articulo 9 di e Ordenanza 
Nacional pa Proteccion di 
Naturaleza y ta viola Tratado 
pa proteccion y desaroyo di 
e medio ambiente marino 
di e area regional di Caribe 
(Tratado di Cartagena) y su 
Protocol concerniendo Are- 
anan Proteha Especial y Bida 
Salvaje. 


Siman pasa, minister endy 
croes a presencia e partido 
final di aruba little league 
2023 na Pos Chikito Ball- 
park. E ekipo di Liga 
Central Braulio Wester 
y Aruba North League a 
bataya duro pa e titulo di 
campeon. 


Den un stadion yena di fa- 
natico di ambos ekipo, Liga 
Central Braulio Wester a der- 
ota ekipo di Aruba North Lit- 
tle League cu e score di 5-2 pa 
asina titula campeon di Divi- 
sion Major di Aruba Little 
League. Liga Central Braulio 
Wester ta gana e derecho pa 


representa Aruba den luna di 
augustus na Puerto Rico. 


Concluyendo, minister Endy 
Croes ta felicita organisado, 
coach- y mayornan cu e tre- 
mendo campeonato. Alabes 


ta desea e ekipo di Liga Cen- 
tral Braulio Wester hopi exito 
na Puerto Rico. Cu deseo, 
disciplina, dedicacion y de- 
terminacion boso ta logra. 
Masha pabien. 

Colegio Nigel Matthew a titula campeon di volleyball mucha 
homber di Weganan Escolar 2023 


Siman pasa na Compleho 
Deportivo Frans Figaroa 
a tuma luga final di Vol- 
leyball C Mucha Homber. 
Un tremendo final di vol- 
leyball entre Colegio Ni- 
gel Matthew y Filomena 
College. For di 3 or di at- 
ardi e hobennan a bataya 
contra otro te den ora laat 
di atardi. 


Colegio Nigel Matthew a 
titula campeon di volleyball 
di Weganan Escolar 2023. 
Filomena College a sali sub- 
campeon. Na di tres luga a 
keda Maria College MAVO 
y na di cuater luga E.P.B. 
Oranjestad. Minister Endy 
Croes ta felicita e alumnon- 
an cu participa y destaca den 
e disciplina di volleyball. 


Liga Central Braulio Wester a titula 
campeon di Division Major di Little League 
2023 


Scolnan cu a destaca den futbol b mucha 
muhe 


Siman pasa a tuma luga 
competencia di Weganan 
Escolar 2023 den e dis- 
ciplina di Futbol di Cat- 
egoria B di Mucha Muhe 
na Cruyff Court Denzel 
Dumfries. E partido final 
pa e titulo di campeon ta- 
bata entre Pius X School y 
Fatima College. 


Pius X School a gana e wega 
cu e score di 7-0 y asina titula 
campeon di Futbol B Mucha 
Muhe di Weganan Escolar 
2023. Fatima College a sali 
sub-campeon di e campe- 
onato escolar di Futbol Cat- 
egoria B di Mucha Muhe. 


Na di tres luga a keda Cole- 
gio Sagrado Curason y na di 
cuater luga Maria School. 


Minister Endy Croes ta fe- 
licita e scolnan cu a participa 
den futbol. 

Parlamentario, ing. Mike de Meza (AVP): 
Gobierno no por dicidi sin tene cuenta cu pueblo 


Na su salida for di e re- 
union cu comision finan- 
ciero-economico di Par- 
lamento a sostene diabi- 
erna mainta, e miembro 
di fraccion di Partido di 
Pueblo Arubano (AVP), 
ing. Mike de Meza, a ex- 
presa su preocupacion pa 
e ultimo desaroyonan y a 
mustra con Gabinete Wev- 
er-Croes no ta hibando un 
maneho caminda ta tene 
cuenta cu e pueblo. 


De Meza a comparti, cu 
manera lider di e partido, mr. 
Mike Eman a anuncia e dia 
prome, a bin cu un punto di 
ordo pa insisti cu e reunion 
mester tabata uno publico 
ya pueblo tambe por scucha 
kico ta e puntonan di e gre- 
mio comercial, pero tambe di 
esun sindical. 


Como reaccion na esaki, 
presidente di e comision 
financiero-economico, Ray- 
mond Kamperveen di RAIZ, 


a priminti cu e tambe ta sos- 
tene e pensamento ey lo pu- 
sha pa un reunion publico 
proximo siman. “Esey tabata 
sumamente importante pa 
nos,” de Meza a expresa, pa- 
sobra ta un discusion amplio 
y compleho y pueblo tambe 
mester sa kico ta bay tuma 
luga. 
De Meza: “Aki ta discutiendo 
un ley cu Raad van Advies a 
duna conseho negativo paso- 


bra tin hopi buraco den dje 
y tin hopi problema cu e ley 
aki. Asina mes, gobierno ta 
insisti pa introduci e ley. E 
efecto negativo pa cu com- 
ercio y pa costo di bida lo ta 
hopi grandi.” 


Gremio ta premira un au- 
mento di costo di bida cu 
sigur no ta bon mirando cu ya 
caba inflacion ta sumamente 
halto. E diferencia entre loke 


un famia di cuater mester pa 
biba y cuanto tin na entrada 
averahe, ta un casi 2 mil flo- 
rin. Inflacion riba cuminda 
den e ultimo 12 pa 24 luna, 
ta un promedio di 11%. Au- 
mento di prijs di awa y cori- 
ente di 30%, ta duna un infla- 
cion di 17% den e sector aki. 
“Esaki ta sumamente halto,” 
segun e parlamentario. 


Pa loke tabata e reunion mes, 
e parlamentario a bisa cu ta- 
bata un discusion interesante. 
E preocupacion cu fraccion 
di AVP a bin ta trece dilanti, 
un biaha mas a keda refleha 
y ta comparti pa e gremio 
comercial. Den pasado, frac- 
cion di AVP a sugeri pa solu- 
ciona esey cu un presupuesto 
alternativo cu cual lo mester 
aumenta e reparatietoeslag y 
introduci incentivo pa con- 
traresta e aumento di costo 
di bida, vooral pa esunnan cu 
tin un entrada abou. 


Tambe por a scucha di e echo 


cu gremio cada bes ta pidi pa 
sinta na mesa cu minister, 
pero no ta haya oido. Den 
gobernacion di AVP a bin 
cu "dialogo social" caminda 
ora di un cambio grandi den 
comercio, sector laboral, eco- 
nomico y/of bida social na 
Aruba, tabata reuni di manera 
structural cu gremio sindical, 
comercial y ora cu tabata nec- 
esario, social pa discuti ahuste 
den ley. 
“Tabata tuma nan experticio 
y preocupacion na cuenta 
y traha hunto un ley cu un 
draagvlak grandi haciendo 
e cambionan necesario. Re- 
forma di fondo di AZV, SVB, 
APFA tabata problema grandi 
cu a soluciona den dialogo 
participativo. Asina tabatin 
mas reto cu a hereda ora cu 
a sinta na 2009 y nos a sa di 
sinta cu tur hende. Awe na 
2023 bo no por kere cu bo 
por goberna y dicidi sin tene 
cuenta cu preocupacion di 
pueblo,” asina Parlamentario 
de Meza a conclui. 


Lider di AVP, mr. Mike Eman: 
Gobierno mester para BBO na frontera y busca otro rumbo. Pueblo no por mas! 


Durante e reunion di 
comision financiero-eco- 
nomico di Parlamento di 
Aruba cu gremionan co- 
mercial diabierna ultimo, 
a keda confirma cu e BBO 
na frontera ta bay ta dev- 
astador pa Aruba. Lider di 
Fraccion di AVP, mr. Mike 
Eman ta mustra cu tur e 
argumentonan cu a keda 
presenta a confirma e po- 
nencia di nos fraccion cu e 
ley di 7% BBO na frontera 
ta devastador pa Pueblo 
y Pais. Pesey e lider di 
oposicion, mr. Mike Eman 
ta urgi Gabinete Wever- 
Croes pa para e ley y bus- 
ca otro rumbo ya cu nos 
pueblo NO por carga mas 
medida. 


Durante e encuentro e gre- 
mionan a mustra cu costo di 
bida ta bay aumenta dramati- 
camente. A pesar cu gobierno 
ta purba convence cu e efecto 
lo ta minimo, prijs lo subi 
pasobra den hopi caso e co- 
merciante no tin otro opcion. 
Sea cu e no ta bin na remarca 
pa haya e 7% bek, of e tin cu 


hinca e 7% den e prijs door 
di e inseguridad y tardansa cu 
restitucion di parti di DIMP, 
of pasobra e tin cu financia e 
placa cu ta duna na gobierno 
di forma adelanta. 


Den mundo di turismo tin 
hopi preocupacion tambe pa 
e impacto cu esaki ta bay tin, 
segun Eman. Specificamente 
pa loke ta bay ta importacion 
di mueble y ekipo cu hotel y 
restaurant mester pa remod- 
ela y renoba. Fuera di paga 
un invoerrechten cu ya caba 
ta halto, awo lo mester paga 
e 7% di BBO na frontera, 
cual no por haya restitucion. 
Ta pone cu hotel y restaurant 
ta opta pa no renoba pasobra 
ta demasiado costoso y asina 
e producto turistico su cali- 
dad ta bay atras; loke a sosode 
caba den pasado bou di otro 
gobernacion di MEP camin- 
da a aumenta invoerrechten y 
subi e costo pa industria tur- 
istico. 


Fraccion di AVP a reuni 
tambe cu Aruba Jewelers As- 
sociation. E cambionan cu ta 


bin cu e ley aki ta inclui un 
redoblacion di invoerrech- 
ten riba joyas. Segun e Asso- 
ciation esaki lo ta funesto pa e 
comercio di joyeria den cual 
tin 300 pa 400 mama y tata 
di famia ta traha. Aruba lo no 
por competi mas cu otro isla. 
Y como cu nan prijsnan di 
benta ta fiha dor di nan sup- 
plier nan lo bai perde placa y 
hopi lo mester sera nan porta. 
Eman: “Tabata alentador pa 
scucha for di e propio sec- 
tor comercial un sentido di 
solidaridad y comprension 
cu costo di bida ta demasiado 
halto. Maske nan tin cu pas’e 
den e prijs, nan tambe ta sinti 
pa e consumidor.” 
Tabatin referencia na e hecho 
cu mester aumenta e repa- 
ratietoeslag pa pensionado, 
esunnan cu salario minimo, 
pensionado y riba bijstand, 
manera cu AVP a indica den 
su presupuesto alternativo 
aña pasa. Mas aleu, Eman ta 
kere cu mester ahusta e max- 
imo cu un persona por gana 
pa haya reparatietoeslag for di 
2.500 pa 3.000 florin, “paso- 


bra ora cu el a wordo intro- 
duci den nos gobierno ta mas 
cu dies aña pasa.” Esaki tam- 
be por a sinti comprencion 
pe serca representantenan di 
gremionan. “Locual nos a bin 
ta alerta pe cu practicamente 
mitar di nos poblacion no 
por alcansa e “bestaansmini- 
mum” tambe a worde confir- 
ma pa un experto di cifranan 
nacional di estadistica den 
reunion”, mr. Mike Eman a 
expresa. 


Segun e lider di oposicion, 
practicamente tur gremio a 
expresa hopi preocupacion y 


ta confirma loke fraccion di 
AVP a bin ta bisa hopi luna 
caba, cu e BBO na frontera 
ta bay ta devastador. “Nos ta 
urgi gobierno pa para e ley aki 
pasobra e lo ta un ley cu con- 
secuencia sumamente grave 
pa consumidor, pa comercio, 
pa turismo, pa economia en 
general y pa Aruba. Aruba no 
por carg’e, demasiado medi- 
da caba, nos tin cu bay otro 
rumbo.” Nos a prueba den 
nos Presupuesto Alternativa 
cu tin un otro rumbo, uno 
cu ta trece alivio, mr. Mike 
Eman a enfatisa. 

Lider di partido Curpa, Eric Ras 
Aruba ta den un estado di dictadura ora gobierno no ta respeta leynan vigente 


Nada bao di cielo aki ta 
keda scondi. A yega tem- 
po pa cuminsa drecha tur 
locual cu ta troci. Gobi- 
erno no ta respeta e ley 
di comptabilidad. E ley ta 
bisa bon cla cu ki ora pasa 
100 mil florin mester bin 
un destaho publico. 


Sin un destaho publico e 
minister ta personalmente 
responsabel 
pa 
malgasta- 
mento di placa cu no ta di dje 
sino di pueblo. Un minister 
ta huramenta pa ta un sirbido 
di pueblo no pa ora e ta haya 
ta bon ta usa placa di pueblo 
pio ainda sin tin autorisacion 
di Parlamento. Esaki ta de- 
mostra cu no tin democracia 
aki na Aruba y nos ta den un 
estado di dictadura. Ehempel 
in na monton. 


E prome ehempel ta un ex- 
minister di turismo di par- 
tido MEP a cu firma un con- 
tract cu Tofanelli na aña 2009 
pa un suma di $850.000,= 
sin ningun hende tabata na 
altura. A rek e asunto den 
e gobierno di partido AVP 
for di 2009 pa 2017 y den e 
periodo di gobernacion di 
partido MEP y partido Raiz 
ta bin exonera e ex minister 
di e malgastamento di placa 
di pueblo di un suma di 2.1 


miyon florin. E ley no por 
bay retroactivo pa algo cu a 
pasa den 2009 y scapa e ex 
minister di ta personalmente 
responsabel pa e suma aki. 
FASE ta un otro ehempel ca- 
minda Algemene Rekenkam- 
er den un rapport a conseha 
pa laga haci un investigacion 
penal pero ta dicidi tapa tur 
culpabilidad di e minister 
concerni. Pa exonera e min- 
ister ta core bay Parlamento 
y parlamentarionan, manera 
carne ta sigui e demanda di 
nan doño boca cera. Ta scapa 
atrobe otro minister di su re- 
sponsabilidad. Den e caso di e 
fondo di turismo ta haci me- 
sun cos. Aki nan nos por mira 
claramente cu ministernan ta 
haci doño di placa di pueblo 
y despues ta pidi Parlamento 
pa exonera nan di culpabi- 
lidad cu un forsa retroactivo. 
Continuamente mesun eror- 
nan ta wordo cometi y asina 
ta goberna nos isla manera un 
pais comunista. 
Awor a sali na cla cu miem- 
bronan di nos cuerpo policial 
no ta contento cu e bullet- 
proof vest cu nan a ricibi. Aki 
nan tambe tin un procedura 
cu a bay robes. Segun nos 
tin entendi cu ta papia di un 
suma aki di mas di 600 mil 
florin y no tabata tin destaho 
publico cu a tuma lugar. Un 


bestelling cu a tuma lugar 
den 2022 y despues di casi 
un aña a ricibi e mercancia. 
Minister di husticia mester 
a tene un destaho publico pa 
compra di e bulletproof vest 
y permiti companianan (3) cu 
ta encarga cu arma di candela 
participa na e bid aki. Nos 
por mira cu akinan atrobe e 
minister di husticia ta trapa 
riba nos ley di comptabilidad. 
Como minister di husticia e 
mester lo por sa miho. No ta 
tarea tampoco di nos cuerpo 
policial bay riba mercado in- 
ternacional y pidi un oferta. 


Segun nos por a compronde 
cu a haci uso di Sport Caribe 
un oferta pa despues nan bin 
cu nan oferta cual sigur no 
ta bon. Ora ta trata un suma 
halto asina mester tin un de- 
staho publico. Ta pone un 
buzon y ta laga esnan cu kier 
bid tira nan envelop aden y 
despues ta haci’e publico ken 
a gana e bid. Asina nos por a 
compronde ta locual cu a pasa 
tambe cu e uniform di polis 
cu a tarda basta tempo prome 
cu nan a yega. Aki tampoco 
tabata tin un destaho publico 
pa e suma di mas cu 1 miyon 
florin. Mester laga haci un 
investigacion riba e asunto 
aki. E mesun compania cu a 
ordo e uniform cu no ta sirbi, 


ta ordo e bulletproof vest y 
awor un otro uniform pa cu- 
erpo policial. Ta basta. 


Aruba no por sigui den e di- 
reccion cu nos ta bayendo 
paso no tin respet pa nos ley- 
nan y gobernantenan ta haci 
comosifuera cu nan ta doño 
di Aruba. Asina bo trapa riba 
nan dede nan kier rabia. Par- 
tido Curpa den gobierno lo 
trece cambio den nos leynan 
y lo aumenta e añanan di cas- 
tigo pa asina tur cu haci malo 
lo tin cu paga p’e. E ley di 
enrekisimento no tin un cas- 


tigo di 4 aña of mas y ‘p’esey 
no por detene esun respon- 
sabel. Laga nos mira si nos 
parlamentarionan supuesta- 
mente Cristian lo pidi pa un 
investigacion y no core vota 
pa exonera e minister. Como 
gobernante bo ta sirbido di 
pueblo y bo a hura pa admin- 
istra placa di pueblo y no pa 
haci doño di dje. Ta basta cu 
gañamento. E mentirosonan 
no ta hereda e reino di Dios. 
Esaki ta tempo cu Dios lo 
saca tur cos scondi na luz di 
dia. Partido Curpa ta keda e 
unico alternativa. 


Parlamentario Misha Raymond (Raiz) riba reunion di IPKO y encuentro 
cu studiantenan Arubiano na Hulanda 


E reunionnan di IPKO 
a tuma luga na Hulanda 
durante e prome siman di 
juni 2023. Parlamentario 
y lider di fraccion Raiz, 
Misha Raymond, a atende 
e esakinan na unda a toca 
varios topico durante e re- 
unionnan manera cambi- 
onan climatico cu ta afec- 
ta islanan den Reino. 


Tambe a debati riba con lo 
atende cu e pasado di sclavi- 
tud, con lo sigui trata esaki 
den futuro den Reino, y kico 
lo sigui despues di e dispensa 
di Prome Minister di Hu- 
landa Mark Rutte, pa cu e 
pasado aki y e rol cu Hulanda 
a hunga. 
Un di e topiconan cu a hala 
atencion di Misha ta esun 


unda e Ombudsman di Hu- 
landa a presenta un update di 
e rapport cu ta ilustra e prob- 
lemanan cu studiantenan di 
Aruba, y islanan den Reino, 
ta encontra ora di bay studia 
na Hulanda. E Ombuds- 
man a duna di conoce cu un 
cantidad di e studiantenan 
ta indica cu nan ta sufri di 
problemanan di salud mental 
pero cu nan no ta sinti cu un 
profesional aki na Hulanda 
lo compronde nan paso di e 
diferencia di idioma y cul- 
tura. 
Pa e motibo aki despues di 
IPKO, Misha a organisa en- 
cuentronan cu varios grupo 
di studiante na Hulanda, pa 
haya feedback directo di nan, 
pa wak kico ta biba bou di 
nan, pa cu nan salud mental. 

Resultado Sorteo 
10 y 11 juni, 2023 


Cadena Alexander Lottery ta presenta resultado di weganan di suerte 


merdia 
anochi 
diadomingo merdia 



Letter 


0 
0 
0 
0 


0 
0 
0 


0 
0 
0 
0 
0 



7 



X2 


5398 


www.lottoaruba.com 


Resultado : Sorteo 10 Juni 2023 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


8206 
180.000,- 


x Jackpot 
x Match 4+ 


Proximo Jackpot 


X3 


587 


x Jackpot 


Sorteo # 3937 
Sorteo # 


Sorteo # 1993 


3886 


9235 


Sorteo # 3937 


7385 


x Jackpot 


x match 4 
x afl. 12,00 


2823 


Sorteo # 3937 


Sorteo # 811 


x afl. 500,00 


x afl.15,00 
x afl 50.00 


Tauro 


Sorteo # 


x afl 8,00 


Mega Ball: 


Proximo Jackpot 


290.000,- 


x match 4 


x Match 4 
67.000,- 


Proximo Jackpot 


Sorteo # 


Sorteo # 


Afl. 390.000,- 




7 
Letter 
H 


0 
1 
2 


94 


1 


11 


203 


0 
0 
0 
0 
0 



7 



x Match 4 
50.000,- 


Proximo Jackpot 


Sorteo # 


Sorteo # 6143 


Sorteo # 


x afl 8,00 


Mega Ball: 


Proximo Jackpot 


290.000,- 


x match 4 


6793 


Sorteo # 5765 


Sorteo # 695 


x afl. 500,00 


x afl.15,00 
x afl 50.00 


Libra 


X2 


240 


x Jackpot 


Sorteo # 7962 
Sorteo # 2396 


Sorteo # 1711 


5271 


5940 


Sorteo # 7006 


8355 


x Jackpot 


x match 4 
x afl. 12,00 


www.lottoaruba.com 


Resultado : Sorteo 10 Juni 2023 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


0034 
190.000,- 


x Jackpot 
x Match 4+ 


Proximo Jackpot 


FP 
03-08-09-11-12 


08-22-27-30-33 


7714 


Afl. 390.000,- 




Letter 


0 
0 
0 
0 


0 
1 


106 


0 
0 
0 
0 
0 



7 



x Match 4 
51.000,- 


Proximo Jackpot 


Sorteo # 


Sorteo # 6144 


Sorteo # 


x afl 8,00 


Mega Ball: 


Proximo Jackpot 


290.000,- 


x match 4 


0311 


Sorteo # 3938 


Sorteo # 812 


x afl. 500,00 


x afl.15,00 
x afl 50.00 


Cancer 


FP 


204 


x Jackpot 


Sorteo # 3938 
Sorteo # 


Sorteo # 1994 


4279 


0408 


Sorteo # 3938 


3430 


x Jackpot 


x match 4 
x afl. 12,00 


www.lottoaruba.com 


Resultado : Sorteo 11 Juni 2023 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


1640 
190.000,- 


x Jackpot 
x Match 4+ 


Proximo Jackpot 


FP 
03-10-11-13-29 


8369 


Afl. 390.000,- 


diario 
Korsou 
super4 
flamingo 


5456 
0582 
6903 
4311 
9764 
7534 
super5 
6293 
1579 
2032 
- 
8082 


diario 
Korsou 
super4 
flamingo 


3594 
3036 
2536 
4305 
1983 
7350 
super5 
8000 
1961 
4662 
99452 
6323 


diadomingo 


Serlimar S.G. ta introduci 
tarifa nobo y facturacion 
mensual 


Pa mantene pueblo op- 
timalmente 
informa, 
Serlimar ta comunica lo 
siguiente: 


Durante segundo kwartaal 
di aña 2023, Serlimar a in- 
troduci un tarifa nobo como 
tambe facturacion mensual 
pa e servicio di recoge y pro- 
cesa e desperdicio residen- 
cial. E prome kwartaal, esta 
lunanan di januari, februari y 
maart 2023, a wordo factura 
den un solo factura cu e tarifa 
anterior. 


Entrante april ta factura 
mensualmente 
Entrante luna di april 2023 


ta factura tur luna. Den caso 
cu ricibi factura di cual a haci 
pago completo caba y prome 
cu ultimo fecha di pago, con- 
sidera e factura como no va- 
lido y/of descarta esaki. 


Tarifa nobo entrante luna 
di april 2023 
E adaptacion ta concerni uni- 
camente e tarifa normal, pues 
pa Adulto Mayor y esnan den 
bijstand no tin cambio. 
Servicio di un (1) container 
(240 liter), tarifa ta bira Afl. 
32,00 pa luna, Afl. 372 pa aña 
2023. 
Servicio di dos (2) container 
(480 liter), tarifa ta bira Afl. 
41,00 pa luna, Afl 483 pa aña 
2023. 
Servicio di tres (3) container 
(720 liter), tarifa ta Afl. 70,00 
pa luna, Afl 840 pa aña 2023. 
Adultonan Mayor cu ta cobra 
solamente pensioen di SVb y 
ta forma un famia te cu dos 
persona cu ta dependiente di 
e pensioen di SVb, ta keda 
paga e mesun tarifa actual di 
Afl. 10,00 pa luna. E tarifa aki 
ta pa e servicio di un (1) con- 
tainer solamente. 
Personanan 
cu 
ta 
cobra 
onderstand: tarifa di Afl. 0,00 
ta keda vigente. Esaki ora ta 
encera un (1) container. 


En caso cu a paga aña 2023 
adelanta segun e tarifa bieu, 
sea informa cu tin un dife- 
rencia pendiente pa paga. 


Ultimo dia di pago ta dia 
14 di luna. 
Sea informa cu si pago drenta 
despues di dia 14 di luna, lo 
cobra Afl. 5.00 extra. 


Aplica pa factura digital 
durante aña 2023 
Esaki ta mas facil y mihor pa 
medio ambiente y ta yuda 
reduci gastonan di imprenta 
y reparticion. Pa por ricibi e 
facturanan mensual digital, 
por manda nos un e-mail 
na: info@serlimar.com, cu 
nomber y fam, adres y num- 
ber di telefon. Tambe por 
scan e QR code riba e factura 
unda cu lo por yena tur da- 
tonan. 


Un coleccion di buki pa mucha 


Biblionef Hulanda a man- 
da nos un coleccion di 
buki pa mucha. Na Aruba 
Sra. Carla van Eerden, 
representante di Biblionef 
Aruba hunto cu su colega, 
Sra. Sandra Postma a en- 
trega basta caha cu buki 
na Sra. Michelle Roos, 
hefe di Dept. Catalogo 
kende a ricibi esakinan 
cu man habri y un sonrisa 
riba su cara. 


Biblioteca a haya buki pa 
mucha di tur edad, bukinan 
cu storia y bukinan informa- 
tivo cu ta duna informacion 
riba diferente topico. Sigur 
sigur un bunita coleccion cu 
biblioteca por fia su miem- 
bronan. Biblioteca ta gradici 
Biblionef pa e cooperacion. 


Biblionef ta un instancia 
cu ta traha rond mundo pa 
stimula lesamento y laga tur 
mucha conoce e goso di lesa- 
mento. Biblionef ta focus 
riba mucha cu no tin acceso 
facil na buki. Biblionef sem- 


per a traha hunto cu Bibliote- 
ca Nacional Aruba. Pa medio 
di e Mediateca escolar scol- 
nan por haya coleccionnan di 
buki pa fia. Biblionef Aruba 
ta parti bukinan na scolnan 
na Aruba ya for di aña 2000. 

San Nicolas 
Oranjestad 


Dokter na warda 


Botica na warda 


Oranjestad: 
Trupiaal 
Tel. 583 8560 


San Nicolas: 
Aloe 
Tel. 584 4606 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 


11141 
Brandweer 
115 
Ambulance 
911 
Hospital 
527- 
4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


SERVICIO PUBLICO 
Mi ta ofrece servicio pa haci 
reparacion di porta, ventana y 
hopi mas. arubiano Balente 
Pa mas informacion por yama 
Tel. 563 6762 
_________________________ 


TA BENDE 
Combo di regalo pa 
tur ocasion: 
Mugs, kerki di biña, tablashi cu 
leyenda 
Pa mas informacion 
Cell whatsaap 567 2907 
_________________________ 


SERVICIO PUBLICO 
Sra. ta haci cas y negoshi limpi 
tambe por cuida baby y hende 
grandi part time y full time 
Tel. 740 7573 
__________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.5682339 
_____________________________________ 


TA HUUR 
Se alquila habitacion con todo 
incluido 
Brikstraat na Playa 
Tel.564 1979 


__________________________________________ 


SERVICIO PUBLICO 
Mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa Benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 
Hacemos todo tipo de construc- 
cion, reparacion de casas, pin- 
tura, acabados finos, jardines, 
patios, techos a buenos precios 
Tel. 569 7539 / 746 0518 
_________________________ 


SERVICIO PUBLICO 


nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 
Tel. 738 1908 
________________________ 


SERVIO PUBLICO 
Ta ofrece pa verf y chapi cura 
bon prijs. nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 
Mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 
Mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 


nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


TA HUUR 


un camber cu tur cos inclui na 
Brikstraat 1 
Tel.564 1979 
_________________________ 


SERVICIO PUBLICO 
Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana Basora # 157 P.Ch. 
Tel. 561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
Ta traha y renoba Cas 
ta traha y drecha dak, ta basha 
vloer, pleister, verf cas, traha 
cura, pega mosaico y azulejo- 
Tel.563 4168 
____________________________ 


SERVICIO PUBLICO 
Sushi den cura pa solamente 
50,- pa buelta, nos ta lante lague 
limpi mane un soño. 


arubiano trahado 
Call 592 5766 
__________________________ 


SERVICIO PUBLICO 
Buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


SERVICIO PUBLICO 
Construction 
remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. Bon prijs 
Tel. 593 3141 
________________________ 


TA BENDE 
BBQ Grill tipo cilinder 
“criyoyo” duradero 
Prijs Afl.250 
Tel. 569 7787 
___________________________ 


Sushi den cura? 
Ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
Hasi aruba limpi. 
__________________________ 


SERVICIO PUBLICO 
Pa tur trabou di tapiceria di 
mueble, auto, yate y barco. 


nos ta haci trabou di cabana y 
bambu y nos ta verf 
Tel : 569 7539 /737 3993 


_____________________________________ 


FOR RENT 
Bunita cas na Gold Coast 
3 camber 2 1/2 baño, sala, 
comedor, cucina y patio. Pa 
mas informashon por 
whatsapp 
+58 414 614 7440 


____________________________________ 


SERVICIO PUBLICO 
Ta haci tur trabou di 
construccion y carpinteria y tur 
cos cu ta furamento di stul di 
bambu, cabana y toldos 
Tel : 746 0518 / 569 7539 


_____________________________________ 


a v i s o @ b o n d i a . c o m 


AUTO Y HERO BIEU 


nos ta piki auto, airco y bateria 
bieu pornada. Frigidaire, stoof, 
wasmachin, tv ta 10,=. 
Yama 561 4597 / 561 5179 


arubiano Balente 


______________________________________ 


SERVICIO PUBLICO 
Handyman 
Pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


SERVICIO PUBLICO 
Limpiesa pa cas y auto 
Presure wash cura di cas 


laba muebles 


laba tapijt 


laba sienta di auto 


laba vloer 
Tel. 593 9464 
________________________ 

“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, nos ta anuncia 
fayecimento di: 


Medarda Geerman-Hoevertsz 
Mihor conoci como: ”Mena” 
*08-06-1954 - †07-06-2023 


Na nomber di su: 
Esposo: Armando Geerman 


Yiunan: Gerald Geerman 
Armandito Geerman 


Rumannan: †Marcelina y Dominico Trimon y 
famia 
Vda. Genara Hoevertsz y famia 
Juana Hoevertsz y famia 
Domingo Hoevertsz y famia 
Vda. Maria Hoevertsz y famia 
Rosa Hoevertsz y Richard Croes y famia 
Valentino Hoevertsz y famia 


Cuñanan: Betty Geerman y famia 
Yolanda y Diego Werlaman y famia 
Danilda y Niacks Rasmijn y famia 
Tecla y Vick Rasmijn y famia 
Elsa y Betto Werleman y famia 


Sobrino(a)nan, primo(a)nan, comer y 
compernan, bisiña y conocirnan. 


Nos kier a pidi nos disculpa si nos por a lubida 
un of otro famia den nos 
tristesa. 


Acto di entiero lo tuma lugar dialuna 12 di 
juni 2023 di 9 or pa 11 or di mainta na Misa 
Inmaculada na Santa Cruz. Cremashon lo 
tuma lugar den seno familiar. 


Nos ta lamenta cu despues di entiero nos no 
por ricibi bishita di condolencia na cas. 


E binida di Señor 
Ma nos no kier, rumannan, pa boso keda 
den ignoransia tokante di esnan cu a muri, 
pa boso no ta tristo manera e otronan cu no tin speransa. 
Pasobra si nos ta kere cu Jesus a muri y a lanta atrobe, 
mescos tambe Dios lo trese hunto cunE esnan cu a muri 
den Jesus. 
1 Tesalonisensenan 4: 13-14 


Cu gradicimento na Dios pa tur e añanan hunto, nos ta 
anuncia fayecimiento 
di nos casa, tata, ruman stima y omo: 


Nicolaas Quandus 
Mihor conoci como “Nic” of “Cola” 
Ex-Douanero 
Na edad di 72 aña 
*31 Januari 1951 - † 30 Mei 2023 
Na nomber di su: 
Esposa: Irma Eveline Quandus-Tromp 
Yuinan: 
Solange Chantal Quandus 
Stephanie Christel Quandus 
Jordan Nicolas Quandus 
Justin Benjamin Quandus y Celeste van Mourik 
Rumannan: 
Nidia Quandus 
Maria Quandus 
Sobrino: 
Roderick “Ricky” Quandus y yuinan 
Cunanan: 
Maria y Felipe Koolman y yuinan 
Rinia y Wilfred Tromp y yuinan 
Silvia y Alberto Gonzalez y yuinan 
Manera Sobrinonan/Sobrinanan: 
Fiorella y Filbert Kranwinkel y yuinan 
Celine Koolman 
Samantha Koolman y yuinan 
Raynold y Bryan Tromp 
Carisma Gonzalez y yuinan 
Albert Gonzalez 
Ihanan: 
Roderick Quandus 
Samantha Koolman 
Ranzhino Tromp 
Carisma Gonzalez 
Amigonan: 
Jack y Roosje Tromp y famia, Bencho y Odette Croes 
y famia, Rufo Tromp y famia, “Brother” y famia, Hugo 
Silberie, Felipe Koolman y demas amigonan y amiganan. 
Famianan: 
Quandus, Tromp, van Mourik, Koolman, Gonzalez, Giel, 
Farro, Figaroa, Brigita, Kranwinkel, Rasmijn, Ridderstaat, 
Kelly, Cruz Rosario, Illles. 


Su rumanan di New Life Tabernacle 
S.V. Bubali y Fundacion Bubali Sport Complex 
Bubali 60+ (Sigui Move) 
Ryan Figaroa y famia 
Greg Fung A Fat 


Demas miembronan di directiva y miembronan di Bubali 
Sport Club y Bubali 60+ 


Miembro di Organisashon di Pensionado Publico Aruba 
(OPPA); Comision Revision di Statuto di OPPA 


Miembro di Arubaanse Voetbal Bond (AVB); Comision di 
Apelacion 


Miembro di Cooperativa Spaar y Credito Douane Aruba y 
miembro di Comision di supervision. 
Ta invita pa e acto di entiero cu lo tuma lugar dialuna dia 
12 juni 2023 na Aurora Funeral Home 14:00-16:00, sigui 
pa Santana Catolico na Noord. 
Famia ta pidi disculpa si den nos tristesa nos por a lubida 
un famia of conoci. 
Disculpa nos cu nos no por ricibi bishita di condolencia na 
cas despues di entiero 


Programa asombroso 
‘Impact Camp’ pa yuda 
hobennan cuminsa aña 
escolar cu confiansa 


Heart-Centered 
Leadership 
Foundation 
(HCLF) ta anuncia regreso di un programa 
impresionante. Impact Camp ta un programa 
di 4 dia pa hobennan di 14 - 17 aña. HCLF ta 
reconoce e importancia di duna hobennan e 
chens pa nan por alcansa nan potencial den 
bida. 


Esaki ta e bunita oportunidad cu hobennan ta haya 
ora nan participa den Impact Camp. Impact Camp 
ta promove formacion positivo den area personal, 
social y academico, cual ta duna espacio pa hoben- 
nan por desaroya habilidadnan cu lo por duna nan e 
forsa y perseverancia pa enfrenta retonan, maneha 
emocion, progresa y logra nan meta den bida. 
E 4 dianan di Impact Camp ta inclui e programa 
ACE (Achievement and Commitment to Excel- 
lence) Program di e organisacion Americano Edu- 
care Foundation y un dia di programa di HCLF 
mes. Desde 2012, HCLF a ofrece ACE Program na 
5 school secundario y dos biaha na un grupo total 
di 170 hoben di tur skina di Aruba. 
Durante e 4 dianan di Impact Camp hobennan lo 
por fortalece: confiansa propio, responsabilidad 
personal pa tuma decisionnan consciente y con- 
structivo, maneha rabia, rechaso, miedo y ‘peer 
pressure’, y comunica emocion na manera positivo 
entre famia y amistadnan. 
Den experiencia di HCLF ofreciendo ACE Pro- 
gram aki na Aruba, resultadonan den e delaster 
añanan a indica con sobresaliente e programa aki 
ta. Hobennan ta raporta cu despues di a participa 
den e programanan a forma un imagen propio mas 
positivo, nan ta mas dispuesto pa coopera cu otro, 
a haya un aprecio pa relacion cu amistadnan mas 
grandi, y a desaroya habito productivo cu a mehora 
nan cifra na scol. Ademas di esaki, hobennan a in- 
dica cu nan a siña conoce nan mes mihor, curashi 
pa tuma riesgo, ta mas habri, y confia mas. 
Despues cu hobennan a participa den e ultimo 
ACE Program cu HCLF a ofrece na 2019, mayor- 
nan a raporta cambionan visibel cu nan por a mira 
den nan yui manera sali for di nan zona di com- 
fortabilidad, acepta y practica expresion propio, 
aumento den motivacion, stima y acepta nan mes, 
comunica nan sintimento y necesidadnan positi- 
vamente. 
Na Merca, e ACE Program ta hopi conoci, en par- 
ticular den e area di Los Angeles, unda Educare 
Foundation ta organisa e programa aki regular- 
mente na school secundario. Como organisacion, 
nan ta reporta cu despues di participa den ACE 
Program porcentahe di hobennan cu ta bay school 
regularmente (sin keda cas constantemente) a hisa 
pa 96% y por a remarca cu cifranan di e alumnon- 
an a hisa particularmente den materianan manera 
mathematica y idioma. Investigacion di Educare 
a indica un diferencia grandi den e progreso aca- 
demico for di alumno cu si a participa y esnan cu 
no a participa den ACE Program. Alumnonan cu 
a participa por a mantene mihor concentracion y 
motivacion durante aña escolar cual a yuda nan pa 
alcansa nan logro academico. 
Impact Camp lo tuma luga na Teresita Center, San 
Nicolas, dia 8, 9, 10 y 12 di augustus. Pa mayornan 
cu ta buscando un programa pa nan yui por fortal- 
ece habilidad pa enfrenta reto y obstaculo den un 
manera positivo y cuminsa aña escolar cu motiva- 
cion y proposito, considera Impact Camp. Regis- 
tracion ta sera 15 di juli 2023. Impact Camp ta po- 
sibel danki na financiamento parcial di UNESCO 
Aruba National Commision. 


internacional a23 


Dialuna 12 Juni 2023 


(AP) – Ted Kaczynski, 
conoci como “Unabomb- 
er,” kende a ehecuta un 
campaña di 17 aña di bom 
cu a mata tres persona y 
lesiona otro 23, a muri di 
suicidio, segun cuatro per- 
sona familiar cu e asunto a 
bisa Associated Press. 


Kaczynski, kende tabatin 81 
aña di edad y tabata sufri di 
cancer avansa, a ser haya fo’i 
tino den su cel na e Centro 
Medico Federal na Butner, 
North Carolina, rond di 
12:30am diasabra. Personal 
di emergencia a haci CPR y a 
rebib’e prome cu a transport’e 
pa hospital, unda a declar’e 
morto diasabra mainta, segun 
fuentenan anonimo a bisa AP. 
Nan no tabata autorisa pa dis- 
cuti publicamente e morto di 
Kaczynski. 


Morto di Kaczynski ta yega 
mientras e Bureau di Prison 
federal ta enfrenta cada bi- 
aha mas scrutinio den ultimo 
añanan despues di e morto 
di financiero Jeffrey Epstein, 
kende tambe a muri di suici- 
dio den un prison federal na 
2019. 


Kaczynski tabata deteni den 
e prison federal Supermax 
na Florence, Colorado, desde 
mei di 2998, tempo cu el a 
haya cuatro sentencia di bida 
largo y 30 aña adicional pa un 
campaña di teror cu a causa 
panico den universidadnan 
na henter e nacion. El a ad- 
miti di a pone 16 bom entre 
1978 y 1995, causando daño 
fisico permanente na varios 
di su victima. 


Na 2021 a transferi su per- 
sona na e centro medico 
federal na North Carolina, 
un facilidad cu ta duna trata- 
mento na prisoneronan suf- 
riendo di problemanan serio 
di salud. Bernie Madoff, e 
famoso mente maestro di e 
Ponzi-scheme mas grandi 
den historia, a fayece di cau- 
sanan natural na e facilidad e 
mesun aña. 


Un matematico estudia na 
Harvard, Kaczynski a biba 
reclui den un cas di palo den 
Montana rural, unda el a bay 
den un campaña solitario 
di pone bom cu a cambia e 
manera con Mericanonan 
ta post paketenan y aborda 
avionnan. Su obhetivonan a 


inclui academico y aerolinea, 
doño di un tienda di huur 
computer, un ehecutivo di 
aviso y un lobbyist pa indu- 
stria di timer. Na 1993, un 
geneticista di California y 
experto di computer di Yale 
University a bira victima di 
e bomnan den espacio di dos 
dia. 


Dos aña despues, el a usa e 
menasa di violencia continua 
pa convence The New York 
Times y The Washington 
post pa publica su Manifesto, 
un critica di 350mil palabra 
contra bida moderno y tec- 
nologia como tambe daño na 
medio ambiente. 


E tono di e manuscrito a 
ser reconoci pa su ruman 


homber, David y su esposa 
Linda Patrik, kende a infor- 
ma FBI, cu tabata buscando 
pa e Unabomber pa añas den 
e buskeda di mas caro y mas 
largo na e pais. 
Autoridadnan a hay’e den un 
cas chikito di palo na april 
1996, pafo di Lincoln, mon- 
tana, cu tabata yen di schrift, 
un diario codifica, ingredien- 
tenan explosivo y dos bom 
completa. 


Mientras e tabata warda su 
huicio, na 1998 Kaczynski a 
purba di colga su mes cu un 
pida paña interior. Maske un 
psikiatra a dun’e diagnostico 
di paranoia schizofrenico, e 
tabata insisti cu e no tabatin 
malesa 
mental. 
Eventual- 
mente el a admiti culpabili- 


dad na lugar di permiti pa su 
abogadonan presenta un de- 
fensa pa locura. 


Lanta na Chicago, Kaczynski 
a bula over dos klas prome 
cu yega Harvard cu 16 aña 
di edad, unda el a publica 
den journalnan matematico 
prestigioso. Tabata test su ex- 
plosivonan cuidadosamente 
y esakinan tabata bin den ca- 
hanan di palo traha na man, 
rasca pa elimina cualkier fin- 
gerprint. E bomnan final ta- 
batin e firma “FC”, para pa 
“Freedom Club.” 


FBI tabata yam’e e “Una- 
bomber” pasobra su prome 
obhetivonan tabata univer- 
sidadnan y aerolineanan. Un 
bom cual tabata activa pa al- 
titud cu el a post na 1979 a 
rementa segun plan abordo 
di un avion di American Air- 
lines. Un cantidad di hende 
abordo a sufri di inhalacion 
di huma. 


Durante su decadanan den 
prison, 
Kaczynski 
tabata 
mantene 
corespondencia 
regular cu mundo pafo, 
convertiendo den un ob- 
heto di fascinacion – y hasta 
adoracion – entre esnan cu ta 
opone civilisacion moderno. 
“El a bira un figura iconico 
di tanto ultra-iskierda como 
ultra-derecha,” segun Daryl 
Johnson, experto di teroris- 
mo domestico na New Lines 
Institute, un think tank non- 
profit. “Definitivamente e ta 
resalta for di e resto di nan pa 
loke ta su nivel di educacion 
y e naturalesa meticuloso den 
cual el a diseña su bomnan.” 


(AP) 
—Ex-presidente 
Mericano, Donald Trump 
a keda acusa formalmente 
pa cargonan di mal mane- 
ho di documentonan cla- 
sifica na su propiedad na 
Florida. E acusacion ta 
marca e prome biaha den 
historia di Merca cu un 
ex-presidente ta enfrenta 
cargonan criminal di e 
gobierno federal di cual 
antes e tabata a cargo. 
Trump ta enfrenta e posi- 
bilidad di prison si e keda 
condena. 


Trump a bisa cu e acusacion 
di Departamento di Husticia 
ta un intento pa “frustra e bo- 
luntad di pueblo Mericano” 
durante un cena di Partido 
Republicano na North Caro- 
lina. El a priminti esnan pre- 


sente cu “si pone mi back den 
Cas Blanco, nan reino ta bay 
stop y Merca ta bay bira un 
nacion liber atrobe,” pa loke 
el a ricibi un ovacion riba pia. 
El a alega cu e acusa- 
cion ta un intento pa daña 
su chens pa un segun- 
do 
termino 
presidencial. 
Trump ta acusa di intenciona- 
lmente desafia exigencianan 
di Departamento di Husticia 
pa debolbe documentonan 
clasifica, 
citando 
ayudan- 
tenan den su esfuersonan pa 
sconde e documentonan y 
hasta bisando su abogadonan 
cu e tabata kier a desafia un 
orden hudicial pa e material 
warda na su residencia. 
Den presentacionnan na con- 
vencionnan estatal Repub- 
licano na Georgia y North 


Carolina diasabra, Trump a 
busca pa presenta e 37 cargo 
criminal cu e ta enfrentando 
no solamente como un atake 
den su contra, sino contra su 
sostenedornan. “Na final nan 
no ta biniendo pa mi, nan ta 
biniendo pa boso, y ami ta 
djis de por medio,” el a bisa 
na North Carolina. 
Trump tambe a priminti di 
continua su campaña presi- 
dencial hasta si e keda con- 
dena. “Mi nunca ta bay ban- 
dona” el a bisa Politico den 
un entrevista abordo di su 
avion despues di papia na 
Georgia. El a pronostica cu 
e no ta bay keda condena y 
a evadi pregunta si e lo por- 
dona su mes si e keda reeligi. 
“Mi no ta kere mi mester,” 
Trump a bisa. “Mi no a haci 
nada malo. 


‘Unabomber’ Ted Kaczynski a fayece den centro medico na prison 


Trump ta campaña despues cu a revela acusacion den su contra 


